qundao/data-zh-poetry huggingface dataset:
哭郑蕙圃八首其八
作者：申佳允
朝代：明
体裁：五言律诗

三年才际泰，一旦又遭屯。长恨遗妻妾，孔怀赖弟昆。有铭聊纪迹，无赋可招魂。不信英雄泪，灵衾试验痕。
哭郑蕙圃八首其六
作者：申佳允
朝代：明
体裁：五言律诗

天上庚星暗，脩文夺隽才。荆花欣共茂，蕙草恨先摧。剑掩流虹色，珠埋长夜台。临风歌薤露，瑟瑟助馀哀。
哭郑蕙圃八首其四
作者：申佳允
朝代：明
体裁：五言律诗

百年俱幻影，修短问谁逃。吾社无牛耳，君家失凤毛。雄心三十折，苦志半生劳。知己频挥泪，宁堪续楚骚。
喜雨
作者：申佳允
朝代：明

长堤夏木拂轻阴，舆梦悠然洒素襟。远近山光含蜺影，参差树色隐蝉吟。千箱共话逢年约，五斗应知退食心。喜雨亭成翻罢酒，河流极目怅秋霪。
壬午九日口占
作者：申佳允
朝代：明

去年今日到滁州，太仆先生折柬留。丰乐亭前苍树直，阳明祠上晓霜稠。烟云天纵双眸入，风日山容二客游。荻港未荒三径在，黄花一笑故园秋。
壬午除夕
作者：申佳允
朝代：明

万骑云奔匝野尘，寒埤觱栗倍酸辛。不知今夕为何夕，恰喜明春尚有春。画角风声吹寂寂，戍楼灯影黯燐燐。青徐不在榆关外，寄语筹兵借箸人。
壬申元旦
作者：申佳允
朝代：明

十年落魄老燕京，蹀？春风荷圣明。一命滥膺花县宰，两河羞振铎音鸣。椒盘初荐歌尧寿，斗柄星回咏夏正。愿得浚郊为乐土，桑麻无恙绿林平。
壬申元旦
作者：申佳允
朝代：明
体裁：七言律诗

十年落魄老燕京，蹀�春风荷圣明。一命滥膺花县宰，两河羞振铎音鸣。椒盘初荐歌尧寿，斗柄星回咏夏正。愿得浚郊为乐土，桑麻无恙绿林平。
壬申初度
作者：申佳允
朝代：明

崧高惟岳愧生申，狗马微辰又值春。萤火十年孤子泪，风尘初度宰官身。衣冠客集称觞满，玳瑁筵开戏綵新。去岁草堂今日宴，泥金声到滏阳滨。
夏日斋居
作者：申佳允
朝代：明

斗室袅幽光，炉薰百和香。累书堪作枕，支石可当床。树色连云密，蝉声带雨凉。北窗高卧久，一梦晤羲皇。
夜泛
作者：申佳允
朝代：明

苍茫浮一艇，两岸受风徐。拂袂尘颜澹，悬帆客感疏。星辉不似夜，浪定稳于舆。片月神孤往，蘧蘧梦觉馀。
季夏仝李郁林卢省潜卢静虚刘建侯郊外泛舟归饮贾襄一书舍
作者：申佳允
朝代：明

乘兴飘摇一叶舟，阆仙许我过斋头。青毡趺坐翻书帙，白眼斜看醉酒瓯。树隐蝉声方噪暑，风生羽扇忽惊秋。归来不尽登临意，何日联翩续壮游。
家园乐
作者：申佳允
朝代：明

吟魂日逐滏河滨，击钵呼瓢待主人。白社生涯悬十亩，青鞋消息属三春。藤萝启事江湖邈，风月怜才雨雪新。矫首午桥烟树外，醉醒双眼卧苔茵。
宿小宋
作者：申佳允
朝代：明

一带河流抱浚城，寒烟野杵古林平。依稀渡蚁桥头月，照破尘颜一榻清。
宿普惠禅舍张太史如盘来晤
作者：申佳允
朝代：明

群峰乱石踏青霜，骀宕秦淮水一方。南国烟花容我辈，东篱风雨过重阳。寺衔野树窥青霭，杯落藤花问旧狂。寒夜霜钟惊旅梦，乾坤漠漠塞云荒。
寄祝杨春台同年
作者：申佳允
朝代：明

吾郡同年十七人，惟君与我情更亲。地分百里虽悬隔，梦寐周旋笑语频。一日君来谒太守，留连萧寺三更酒。约予共作清源游，鸡黍相邀不置口。长至才过践素盟，奚囊驴背到甘陵。款扉倒屣欢迎入，下榻挑灯意气横。畅饮高歌几日夜，忽闻兵逼遵阳下。匆匆分袂整归鞭，半扰离忧半恐怕。冬尽都门报解围，春光倏忽柳花飞。小窗偶坐翻年谱，二月知君诞降时。不谓同年尔我独，同年同月伊为熟。只兹明媚仲春天，廿九为予君廿六。选箑题诗代举觞，维祺首为祝高堂。兰芽蚤接琼林瑞，棣萼平分桂树香。大物明年知唾手，南宫奋发仍黄耇。同飞愿得附青云，予亦因之而不朽。
寒食
作者：申佳允
朝代：明

轻寒雨霁绿杨天，士女春畦竞翠钿。舆梦依稀山色在，滏阳极目午桥烟。
寒食
作者：申佳允
朝代：明

郭外风吹扑面沙，如云红粉扇轻遮。归忙只怕清明雨，懒向堤头折杏花。
寓清河闻警
作者：申佳允
朝代：明

甘陵一夜客心惊，闻报中州近苦兵。共道圣明方应运，如何盗贼敢横行。千军满地骷髅血，百里连天鼙鼓声。肉食寻常矜胜算，问谁今日请长缨。
将进酒
作者：申佳允
朝代：明

秋风猎猎葵丘道，衰草枯林吹野烧。令君踯躅女墙低，烟火阴阴照寒峤。黄沙惨澹太康城，贼骑环围万堞平。罗掘雀鼠红焰起，令君血泪裂双睛。戍楼霹雳天鬼怒，睢阳平原君其伍。青史白虹刀戟横，千家髑髅泣酸雨。沧桑易位陵谷翻，精灵不死须眉尊。忆君道左绨袍语，短歌凄咽拟招魂。
师张检讨居
作者：申佳允
朝代：明

上谷郁英蔚，灏气涵渊穆。峭石逼嶙峋，孤烟浮大陆。冠笏玉阶升，簪珥金瓯卜。红药雾霏霏，瑶草风谡谡。霄汉翔凤鸾，霜雨凌鸿鹜。倚徙钟簴间，苍莽崧衡矗。
帝京乐
作者：申佳允
朝代：明

春明车马接清銮，风雨谁歌载道难。瑞日群峰看拄笏，浮云双阙问弹冠。鹤厅藤树垂朱实，鲸海虹桥散碧澜。石磴竹庵鱼鸟阔，相将嘉会證檀栾。
张进士父绍轩八十五初度
作者：申佳允
朝代：明

雪汎滹沱白社开，晴烟缥缈入寒梅。壶天风月呼瓢度，阆苑莺花击钵催。黄发丹炉悬五岳，宫袍斑綵兆三台。卜邻何日延高榻，竹墅松溪杖履陪。
归兴
作者：申佳允
朝代：明

岚气氤氲水一涯，苍茫落日树烟斜。午桥历历红亭树，秋渚阴阴白藕花。卜夜呼瓢邻舍酒，停云试屐野人家。相将二仲谭风月，何必青云问碧纱。
忧旱
作者：申佳允
朝代：明

河伯怒未已，旱魃骄益炽。山川何涤涤，千里几赤地。仰瞻云汉忧，能无监门泪。竭兹斋祷心，敕罢屠酤肆。愆尤省厥躬，精白感天意。一雨霢霂生，再雨优渥遂。大有卜今年，小民戴灵赐。声欢动千雷，忧隐中如刺。人曰旱之终，予谓涝伊始。旱涝巧循环，相因复相视。亢阳满则除，阴霖芽且孳。寄语河上翁，莫以泄沓戏。
怀卢邻虚
作者：申佳允
朝代：明

南浦春深汎鹢舟，烟光树色午桥头。吟魂幻作清漳梦，舄影双飞刻凤楼。
怀夷陵夫子
作者：申佳允
朝代：明

盍簪秋合愧鱼鱼，孤影萧萧断续初。吾道一时挥麈夜，春风十载草玄闾。纫兰香满悬明月，萍梗霜殷忆野渠。頫首舂陵江树碧，笈书缥缈欲踌躇。
怀归
作者：申佳允
朝代：明

秋澹寒烟合，浮云碣石宫。乾坤惟伏枕，身世此惊弓。山雪霏轻霰，藤萝霭碧虹。聪明山不远，青翠落空濛。紫葛参差秀，临风欲蹑从。林峦乡思切，霜雪宦心慵。芳草随双屐，疏烟傍短筇。百年春事老，幸我未龙钟。滏水午桥曲，遨游即锦江。鸥盟依雪棹，渔酤泛春缸。仕迹惭冰镜，乡心傲碧幢。入林甘自矢，漫隐学南淙。一线清漳水，瀰瀰泛远陂。江湖原汗漫，菰藻任葳蕤。霜老伊人在，春深季女饥。采芝南涧下，从此慰期颐。十里芙蓉国，城闉香气霏。楼心浮翠杳，潭影下清晖。世路俱流水，秋风一钓矶。疏狂原具癖，能与素心违。烟树中丞墓，南园十亩居。醉馀浇野竹，睡起摘畦蔬。佃仆驱犁犊，儿童慰笋舆。春城风雨事，搔首问村墟。蒹葭天际碧，归梦瞩平芜。秋墅开莼渚，烟堤集野凫。茅茨谙素业，风月恕狂夫。不信沙洲远，云空雁北呼。未熟邯郸梦，黄粱祠在西。水村烟杵隔，野火岭云低。车马山灵笑，莺花客思迷。仙人不可见，咫尺是丹梯。逐逐尘颜老，萧森木石斋。论文惟白社，归计只青鞋。澹宕烟蓑月，参差玉树阶。掩关秋雨静，如水夙心谐。锄茅结草屋，逶逦滏阳隈。树树岚光合，村村寒日开。雨声凌野塔，月气射丛台。非市非山际，横襟一举杯。寺忆读书处，清钟识慧因。閒僧皈贝叶，薄宦愧霜筠。水木通禅理，人天有静春。洒然尘劫外，印合宰官身。望望南堤路，春游霭岫云。虹霓原剑合，车笠倏星分。不爽幽兰约，重寻白鹭群。荻花沙水岸，鸟语隔烟闻。黄沙村坞合，层树数衡门。灵雨浸畬径，麦秋灌菉园。烽烟客梦绕，鸡黍古风存。半隐双扉寂，栖迟问主恩。愁鬓惊秋簟，幽栖梦亦安。辛勤唯采蕨，报答此和丸。烟雨从芒屩，风华傍鹖冠。京华高马足，客思浊漳干。群盗纵横极，愁来冷笑颜。洺州关上月，枌社梦中山。天怒风霾恶，云空木叶閒。家园一夜泪，隐几落潸潸。荒冢荆榛里，溪桥细雨天。浮名销白日，流水托朱弦。尘满横戈地，云生落照边。猿鸣空谷外，凭吊亦跫然。城角高楼起，清辉眺碧寥。凌风堪拂袖，凭槛任横箫。放浪浮鸥屿，艰危悟鹿蕉。旱蝗千里赤，三径已萧条。青天蜀道险，安步入南郊。载酒谋逃市，藏书著绝交。马瘏凭蜡屐，鸠拙认春巢。白眼云霄上，无材自苦匏。赵陵新战垒，愁思在东皋。野水消尘骑，春烟醉浊醪。素琴奄往事，高枕属吾曹。感慨官为累，晨风拂鬓毛。非不春明恋，其如风雨何。孤烟归大麓，晓日渡滹沱。缥缈空声相，鸿蒙发啸歌。佛楼霄汉回，醉眼碧嵯峨。秣马晨征意，心旌乱晓衙。低回怜鹤影，消息问藤花。紫藓春前绿，娄山雨后霞。丰林千里梦，渺渺落天涯。岂敢嗟时事，风尘已办装。行藏馀马骨，岁月悸羊肠。云满凫鹥国，沙高薜荔墙。升沉天莫问，倚杖听沧浪。刻凤楼头月，芸晖续旧盟。绿筠垂几席，白酒坐柴荆。离乱朋情合，登临雁羽轻。连床虚榻待，乡国有嘤鸣。草堂寻旧迹，结搆水南亭。窃禄三年素，谋生十亩青。秋阑舂药臼，竹院谱茶经。携手同心侣，京华怅落星。蓬荜临寒井，春栏忆共凭。一行膺绂组，十载隔晨兴。罗雀堪题署，冥鸿亦避缯。春阴临大伾，矫首欲飘凌。支离愁病骨，畿甸朔风柔。此日多麟凤，一官自马牛。霞城青岱岳，龙潴碧潭秋。双眼乾坤外，生涯在十洲。盘礴高雯上，萧疏万树阴。世情何按剑，吾道合抽簪。黄鸟春林语，秋虫夜雨吟。中怀聊自喻，山水寤言深。乱后修山墅，新丰易水南。邢州烽燧逼，王屋树烟含。故老存袍泽，乡风是织蚕。索居何落寞，村市有丛谭。篮舆菡萏下，春梦揽霞襜。诗酒情原狎，溪山兴不廉。狂其从毕卓，简则学陶潜。岂必麒麟阁，勋名乃合尖。桑乾河水白，无恙挂秋帆。雪满高人屧，风吹隐士衫。论交俱六吉，阅世欲三缄。苍莽恒阳树，天风振石巉。
怀归·其一
作者：申佳允
朝代：明

秋澹寒烟合，浮云碣石宫。乾坤惟伏枕，身世此惊弓。山雪霏轻霰，藤萝霭碧虹。聪明山不远，青翠落空濛。
怀归·其七
作者：申佳允
朝代：明

蒹葭天际碧，归梦瞩平芜。秋墅开莼渚，烟堤集野凫。茅茨谙素业，风月恕狂夫。不信沙洲远，云空雁北呼。
怀归·其三
作者：申佳允
朝代：明

滏水午桥曲，遨游即锦江。鸥盟依雪棹，渔酤泛春缸。仕迹惭冰镜，乡心傲碧幢。入林甘自矢，漫隐学南淙。
怀归·其三十
作者：申佳允
朝代：明

桑乾河水白，无恙挂秋帆。雪满高人屧，风吹隐士衫。论交俱六吉，阅世欲三缄。苍莽恒阳树，天风振石巉。
怀归·其九
作者：申佳允
朝代：明

逐逐尘颜老，萧森木石斋。论文惟白社，归计只青鞋。澹宕烟蓑月，参差玉树阶。掩关秋雨静，如水夙心谐。
怀归·其二
作者：申佳允
朝代：明

紫葛参差秀，临风欲蹑从。林峦乡思切，霜雪宦心慵。芳草随双屐，疏烟傍短筇。百年春事老，幸我未龙钟。
怀归·其二十
作者：申佳允
朝代：明

非不春明恋，其如风雨何。孤烟归大麓，晓日渡滹沱。缥缈空声相，鸿蒙发啸歌。佛楼霄汉回，醉眼碧嵯峨。
怀归·其二十
作者：申佳允
朝代：明
体裁：五言律诗

非不春明恋，其如风雨何。孤烟归大麓，晓日渡滹沱。缥缈空声相，鸿蒙发啸歌。佛楼霄汉迥，醉眼碧嵯峨。
怀归·其二十一
作者：申佳允
朝代：明

秣马晨征意，心旌乱晓衙。低回怜鹤影，消息问藤花。紫藓春前绿，娄山雨后霞。丰林千里梦，渺渺落天涯。
怀归·其二十七
作者：申佳允
朝代：明

盘礴高雯上，萧疏万树阴。世情何按剑，吾道合抽簪。黄鸟春林语，秋虫夜雨吟。中怀聊自喻，山水寤言深。
怀归·其二十三
作者：申佳允
朝代：明

刻凤楼头月，芸晖续旧盟。绿筠垂几席，白酒坐柴荆。离乱朋情合，登临雁羽轻。连床虚榻待，乡国有嘤鸣。
怀归·其二十九
作者：申佳允
朝代：明

篮舆菡萏下，春梦揽霞襜。诗酒情原狎，溪山兴不廉。狂其从毕卓，简则学陶潜。岂必麒麟阁，勋名乃合尖。
怀归·其二十二
作者：申佳允
朝代：明

岂敢嗟时事，风尘已办装。行藏馀马骨，岁月悸羊肠。云满凫鹥国，沙高薜荔墙。升沉天莫问，倚杖听沧浪。
怀归·其二十五
作者：申佳允
朝代：明

蓬荜临寒井，春栏忆共凭。一行膺绂组，十载隔晨兴。罗雀堪题署，冥鸿亦避缯。春阴临大伾，矫首欲飘凌。
怀归·其二十八
作者：申佳允
朝代：明

乱后修山墅，新丰易水南。邢州烽燧逼，王屋树烟含。故老存袍泽，乡风是织蚕。索居何落寞，村市有丛谭。
怀归·其二十六
作者：申佳允
朝代：明

支离愁病骨，畿甸朔风柔。此日多麟凤，一官自马牛。霞城青岱岳，龙潴碧潭秋。双眼乾坤外，生涯在十洲。
怀归·其二十四
作者：申佳允
朝代：明

草堂寻旧迹，结搆水南亭。窃禄三年素，谋生十亩青。秋阑舂药臼，竹院谱茶经。携手同心侣，京华怅落星。
怀归·其五
作者：申佳允
朝代：明

十里芙蓉国，城闉香气霏。楼心浮翠杳，潭影下清晖。世路俱流水，秋风一钓矶。疏狂原具癖，能与素心违。
怀归·其八
作者：申佳允
朝代：明

未熟邯郸梦，黄粱祠在西。水村烟杵隔，野火岭云低。车马山灵笑，莺花客思迷。仙人不可见，咫尺是丹梯。
怀归·其六
作者：申佳允
朝代：明

烟树中丞墓，南园十亩居。醉馀浇野竹，睡起摘畦蔬。佃仆驱犁犊，儿童慰笋舆。春城风雨事，搔首问村墟。
怀归·其十
作者：申佳允
朝代：明

锄茅结草屋，逶逦滏阳隈。树树岚光合，村村寒日开。雨声凌野塔，月气射丛台。非市非山际，横襟一举杯。
怀归·其十一
作者：申佳允
朝代：明

寺忆读书处，清钟识慧因。閒僧皈贝叶，薄宦愧霜筠。水木通禅理，人天有静春。洒然尘劫外，印合宰官身。
怀归·其十七
作者：申佳允
朝代：明

城角高楼起，清辉眺碧寥。凌风堪拂袖，凭槛任横箫。放浪浮鸥屿，艰危悟鹿蕉。旱蝗千里赤，三径已萧条。
怀归·其十三
作者：申佳允
朝代：明

黄沙村坞合，层树数衡门。灵雨浸畬径，麦秋灌菉园。烽烟客梦绕，鸡黍古风存。半隐双扉寂，栖迟问主恩。
怀归·其十九
作者：申佳允
朝代：明

赵陵新战垒，愁思在东皋。野水消尘骑，春烟醉浊醪。素琴奄往事，高枕属吾曹。感慨官为累，晨风拂鬓毛。
怀归·其十二
作者：申佳允
朝代：明

望望南堤路，春游霭岫云。虹霓原剑合，车笠倏星分。不爽幽兰约，重寻白鹭群。荻花沙水岸，鸟语隔烟闻。
怀归·其十五
作者：申佳允
朝代：明

群盗纵横极，愁来冷笑颜。洺州关上月，枌社梦中山。天怒风霾恶，云空木叶閒。家园一夜泪，隐几落潸潸。
怀归·其十八
作者：申佳允
朝代：明

青天蜀道险，安步入南郊。载酒谋逃市，藏书著绝交。马瘏凭蜡屐，鸠拙认春巢。白眼云霄上，无材自苦匏。
怀归·其十六
作者：申佳允
朝代：明

荒冢荆榛里，溪桥细雨天。浮名销白日，流水托朱弦。尘满横戈地，云生落照边。猿鸣空谷外，凭吊亦跫然。
怀归·其十四
作者：申佳允
朝代：明

愁鬓惊秋簟，幽栖梦亦安。辛勤唯采蕨，报答此和丸。烟雨从芒屩，风华傍鹖冠。京华高马足，客思浊漳干。
怀归·其四
作者：申佳允
朝代：明

一线清漳水，瀰瀰泛远陂。江湖原汗漫，菰藻任葳蕤。霜老伊人在，春深季女饥。采芝南涧下，从此慰期颐。
怀李聪峦随宦新甫
作者：申佳允
朝代：明

少年何大雅，标格更多奇。洒落羲之字，风流白也诗。旧狂看击筑，新恨听歌骊。无奈相思处，空阶夜雨时。谪仙天下士，声价仰鸡林。我质堪攻玉，君情可断金。风骚推酒圣，山水识琴心。怅望天涯隔，啼痕洒素襟。御李非朝夕，相看眼自青。秋风同宴鹿，夜雨共囊萤。乍别分云树，馀愁付醁？。出门谁是侣，白昼小斋扃。临别河桥上，扶桑日正暾。披襟频握手，岐袂欲消魂。浊酒留征骑，清风促去辕。今宵何处宿，曾否忆家园。从宦游齐鲁，云山望里开。清光留宴席，佳气照徂徕。独我翻书帙，同谁酌酒罍。归期何日是，把臂坐莓苔。榆社才分袂，临淄聚客星。昼长知课弟，衙静忆趋庭。夙好怜风月，离愁恨水萍。寒窗今冷落，怅我倚疏棂。一望云烟渺，蛩声四壁秋。有怀频问月，无兴强登楼。水隔三秋恨，星分两地愁。相思浑不寐，欲汎剡溪舟。飞鸿衔尺素，秋杪是归程。扫径迎霜色，留杯醉月明。窗虚看雁影，院静听砧声。好践庾楼月，狂歌整旧盟。
怀李聪峦随宦新甫·其一
作者：申佳允
朝代：明

少年何大雅，标格更多奇。洒落羲之字，风流白也诗。旧狂看击筑，新恨听歌骊。无奈相思处，空阶夜雨时。
怀李聪峦随宦新甫·其七
作者：申佳允
朝代：明

一望云烟渺，蛩声四壁秋。有怀频问月，无兴强登楼。水隔三秋恨，星分两地愁。相思浑不寐，欲汎剡溪舟。
怀李聪峦随宦新甫·其三
作者：申佳允
朝代：明

御李非朝夕，相看眼自青。秋风同宴鹿，夜雨共囊萤。乍别分云树，馀愁付醁？。出门谁是侣，白昼小斋扃。
怀李聪峦随宦新甫·其三
作者：申佳允
朝代：明
体裁：五言律诗

御李非朝夕，相看眼自青。秋风同宴鹿，夜雨共囊萤。乍别分云树，馀愁付醁�。出门谁是侣，白昼小斋扃。
怀李聪峦随宦新甫·其二
作者：申佳允
朝代：明

谪仙天下士，声价仰鸡林。我质堪攻玉，君情可断金。风骚推酒圣，山水识琴心。怅望天涯隔，啼痕洒素襟。
怀李聪峦随宦新甫·其五
作者：申佳允
朝代：明

从宦游齐鲁，云山望里开。清光留宴席，佳气照徂徕。独我翻书帙，同谁酌酒罍。归期何日是，把臂坐莓苔。
怀李聪峦随宦新甫·其八
作者：申佳允
朝代：明

飞鸿衔尺素，秋杪是归程。扫径迎霜色，留杯醉月明。窗虚看雁影，院静听砧声。好践庾楼月，狂歌整旧盟。
怀李聪峦随宦新甫·其六
作者：申佳允
朝代：明

榆社才分袂，临淄聚客星。昼长知课弟，衙静忆趋庭。夙好怜风月，离愁恨水萍。寒窗今冷落，怅我倚疏棂。
怀李聪峦随宦新甫·其四
作者：申佳允
朝代：明

临别河桥上，扶桑日正暾。披襟频握手，岐袂欲消魂。浊酒留征骑，清风促去辕。今宵何处宿，曾否忆家园。
感事
作者：申佳允
朝代：明

借箸偏曹濮，长城失太行。黄榆飞潞泽，王屋下邢襄。骨悸闻风鹤，魂腥逐刅铓。大河千百里，莫谓惜鞭长。烽火连辉济，横尸覆野蒿。金钱明主诏，斨斧大军劳。精悍矜三捷，纵横问六韬。彤弓方郑重，敌忾自同袍。洪流天堑折，防渡胜防城。楼橹寒涛断，旗帆落日横。此中大泽险，到处野狐鸣。莫但愁河北，三湘亦弄兵。羽檄夷梁震，兵荒患剥肤。饱腾催市骏，匍匐问蠲租。战捷功方上，仳离骨已枯。将军驰露布，愿附监门图。
感事·其一
作者：申佳允
朝代：明

借箸偏曹濮，长城失太行。黄榆飞潞泽，王屋下邢襄。骨悸闻风鹤，魂腥逐刅铓。大河千百里，莫谓惜鞭长。
感事·其三
作者：申佳允
朝代：明

洪流天堑折，防渡胜防城。楼橹寒涛断，旗帆落日横。此中大泽险，到处野狐鸣。莫但愁河北，三湘亦弄兵。
感事·其二
作者：申佳允
朝代：明

烽火连辉济，横尸覆野蒿。金钱明主诏，斨斧大军劳。精悍矜三捷，纵横问六韬。彤弓方郑重，敌忾自同袍。
感事·其四
作者：申佳允
朝代：明

羽檄夷梁震，兵荒患剥肤。饱腾催市骏，匍匐问蠲租。战捷功方上，仳离骨已枯。将军驰露布，愿附监门图。
搏云吟
作者：申佳允
朝代：明

烧云烁火雪冰敲，雾市烟楼撞海潮。寒透玻瓈香透水，凌虚丹阁紫雯招。冶岚浓澹竹风閒，万派红光迸火然。惊眼怒涛声触树，千层旭霭一晴川。月影瞿瞿鹤影疏，雨帘清閟净名书。虎狼喝夜蛟螭舞，十丈酸风不怖余。波纹苔绣艳高春，青枣黄芽混沌人。笑破莲花踏秋雨，白茅双屐紫阳巾。琥珀光瑩绿雪烹，漱松嚼石咀霜英。凌空缥缈群岩静，谱尽千春海岳程。山阁高严带雨眠，鹿踪鸥迹伴壶天。茫茫大地炎云毒，抱影萧疏玉麈寒。风云法界电雷书，俯仰苍渊碧玉除。甲子火流晴雨速，閒消静息验居诸。惊虹灼灼碾车尘，高揖氤氲演谷神。姑射逍遥风月主，湖山介绍我为宾。星辰历历电光微，瑞雨缤纷艳雪霏。绝顶昆崙天阙迥，琪花阵阵绿云挥。太乙玄根法海尘，纵横龙虎位仙人。个中认取真开落，水涸霜销万树新。摩天霹雳石尤风，鱼静蛟潜澹碧空。脉脉净香焚柏叶，五湖烟雨恰相容。红尘盘礴紫霄颠，水印波痕月印天。宝筏翩翩浮玉海，篴声风递鹭洲边。
搏云吟·其一
作者：申佳允
朝代：明

烧云烁火雪冰敲，雾市烟楼撞海潮。寒透玻瓈香透水，凌虚丹阁紫雯招。
搏云吟·其七
作者：申佳允
朝代：明

风云法界电雷书，俯仰苍渊碧玉除。甲子火流晴雨速，閒消静息验居诸。
搏云吟·其三
作者：申佳允
朝代：明

月影瞿瞿鹤影疏，雨帘清閟净名书。虎狼喝夜蛟螭舞，十丈酸风不怖余。
搏云吟·其九
作者：申佳允
朝代：明

星辰历历电光微，瑞雨缤纷艳雪霏。绝顶昆崙天阙迥，琪花阵阵绿云挥。
搏云吟·其二
作者：申佳允
朝代：明

冶岚浓澹竹风閒，万派红光迸火然。惊眼怒涛声触树，千层旭霭一晴川。
搏云吟·其五
作者：申佳允
朝代：明

琥珀光瑩绿雪烹，漱松嚼石咀霜英。凌空缥缈群岩静，谱尽千春海岳程。
搏云吟·其五
作者：申佳允
朝代：明
体裁：七言绝句

琥珀光莹绿雪烹，漱松嚼石咀霜英。凌空缥缈群岩静，谱尽千春海岳程。
搏云吟·其八
作者：申佳允
朝代：明

惊虹灼灼碾车尘，高揖氤氲演谷神。姑射逍遥风月主，湖山介绍我为宾。
搏云吟·其六
作者：申佳允
朝代：明

山阁高严带雨眠，鹿踪鸥迹伴壶天。茫茫大地炎云毒，抱影萧疏玉麈寒。
搏云吟·其十
作者：申佳允
朝代：明

太乙玄根法海尘，纵横龙虎位仙人。个中认取真开落，水涸霜销万树新。
搏云吟·其十一
作者：申佳允
朝代：明

摩天霹雳石尤风，鱼静蛟潜澹碧空。脉脉净香焚柏叶，五湖烟雨恰相容。
搏云吟·其十二
作者：申佳允
朝代：明

红尘盘礴紫霄颠，水印波痕月印天。宝筏翩翩浮玉海，篴声风递鹭洲边。
搏云吟·其四
作者：申佳允
朝代：明

波纹苔绣艳高春，青枣黄芽混沌人。笑破莲花踏秋雨，白茅双屐紫阳巾。
早朝
作者：申佳允
朝代：明

三年此日又鹓班，回首鲈鱼亦汗颜。瑞霭北辰仍雨露，秋深南国自间关。边横烟燧今方剧，宦拙风尘敢拟閒。羸马敝袍凌曙色，萧萧客思瞩西山。
春兴
作者：申佳允
朝代：明

霰气寒花处处飘，春城烟水湿青条。觱声细柳墙阴落，帘影新丰酒市遥。日静双扉虚鸟雀，宵深清簟冷霜绡。树低缥缈孤云矗，芜草茸茸踏午桥。冉冉晴烟碣石尘，声繁箫鼓溅花春。剑摇赤羽星寒渡，月蚀黄霾断野榛。炊火湮零山墅阔，毳庐迤逦塞云屯。寒衙索米凌凄月，芳树村醪傍葛巾。雪苑铜驼问淼茫，丹楼粉堞击沙棠。烟深王屋山山白，秋惨陈桥树树黄。万事沧桑云窈窕，孤城灯火月苍凉。并州花鸟吟魂媚，冷雨青燐泣野篁。榆关如线碧天流，紫塞黄崖铁篴秋。白日渔阳山戍黑，霜花岛屿阵云稠。孤帆影断呼庚癸，一派星熹照髑髅。掩袂长歌双鬓老，丝丝泪雨湿箜篌。依然百雉险巃嵷，一夜酸风射野丛。钜鹿孤营沙碛外，滹沱古渡夕阳中。健儿奔駾飏骁马，诸将逍遥挂角弓。重忆昔年村社酒，麦秋无恙雨濛濛。汉水樊城遍鼓鞞，大堤花艳晓烟迷。九江钲鼓凌天险，万国梯航问野湄。开府登坛悬鹊印，朝廷推毂拥龙旗。秣陵笙管秦淮渡，欸乃魂摇画角吹。阊阖霜回紫气寒，女墙高砦雾漫漫。天悬埤堄卢沟月，山逼巑岏易水滩。羽檄横驰连朔漠，铙歌飞捷沸长安。明光赓和阳春曲，气合双龙倚剑看。春明愁绪倚青柯，细雨孤尊此啸歌。人事物华馀汗马，朔云边月悟烟萝。浮丘山畔悬丹灶，菡萏池台挂碧蓑。矫首看天天远近，吟髭如雪夜来多。
春兴·其一
作者：申佳允
朝代：明

霰气寒花处处飘，春城烟水湿青条。觱声细柳墙阴落，帘影新丰酒市遥。日静双扉虚鸟雀，宵深清簟冷霜绡。树低缥缈孤云矗，芜草茸茸踏午桥。
春兴·其七
作者：申佳允
朝代：明

阊阖霜回紫气寒，女墙高砦雾漫漫。天悬埤堄卢沟月，山逼巑岏易水滩。羽檄横驰连朔漠，铙歌飞捷沸长安。明光赓和阳春曲，气合双龙倚剑看。
春兴·其三
作者：申佳允
朝代：明

雪苑铜驼问淼茫，丹楼粉堞击沙棠。烟深王屋山山白，秋惨陈桥树树黄。万事沧桑云窈窕，孤城灯火月苍凉。并州花鸟吟魂媚，冷雨青燐泣野篁。
春兴·其二
作者：申佳允
朝代：明

冉冉晴烟碣石尘，声繁箫鼓溅花春。剑摇赤羽星寒渡，月蚀黄霾断野榛。炊火湮零山墅阔，毳庐迤逦塞云屯。寒衙索米凌凄月，芳树村醪傍葛巾。
春兴·其五
作者：申佳允
朝代：明

依然百雉险巃嵷，一夜酸风射野丛。钜鹿孤营沙碛外，滹沱古渡夕阳中。健儿奔駾飏骁马，诸将逍遥挂角弓。重忆昔年村社酒，麦秋无恙雨濛濛。
春兴·其八
作者：申佳允
朝代：明

春明愁绪倚青柯，细雨孤尊此啸歌。人事物华馀汗马，朔云边月悟烟萝。浮丘山畔悬丹灶，菡萏池台挂碧蓑。矫首看天天远近，吟髭如雪夜来多。
春兴·其六
作者：申佳允
朝代：明

汉水樊城遍鼓鞞，大堤花艳晓烟迷。九江钲鼓凌天险，万国梯航问野湄。开府登坛悬鹊印，朝廷推毂拥龙旗。秣陵笙管秦淮渡，欸乃魂摇画角吹。
春兴·其四
作者：申佳允
朝代：明

榆关如线碧天流，紫塞黄崖铁篴秋。白日渔阳山戍黑，霜花岛屿阵云稠。孤帆影断呼庚癸，一派星熹照髑髅。掩袂长歌双鬓老，丝丝泪雨湿箜篌。
昼寝
作者：申佳允
朝代：明

三春未了途债，千里忽萦客心。午榻一床蝶梦，莲湾两部蛙吟。马蹄周回曲巷，客屐踏碎庭阴。拂簟聊消暑气，敲冰暂涤尘襟。汲水呼奴煮茗，下帘任我抛书。莫愁迎宾倒屣，百官薄暮斋居。奔走以劳而倦，栖迟惟静则清。閒窗再寻午梦，奚奴莫下棋声。
昼寝·其一
作者：申佳允
朝代：明

三春未了途债，千里忽萦客心。午榻一床蝶梦，莲湾两部蛙吟。
昼寝·其三
作者：申佳允
朝代：明

汲水呼奴煮茗，下帘任我抛书。莫愁迎宾倒屣，百官薄暮斋居。
昼寝·其二
作者：申佳允
朝代：明

马蹄周回曲巷，客屐踏碎庭阴。拂簟聊消暑气，敲冰暂涤尘襟。
昼寝·其四
作者：申佳允
朝代：明

奔走以劳而倦，栖迟惟静则清。閒窗再寻午梦，奚奴莫下棋声。
木末亭观雨
作者：申佳允
朝代：明

树杪悬空霭，亭皋引杖藜。江涵光淰淰，日晕湿垂垂。我辈人天合，群山烟雨宜。僧閒扫落叶，霞影散葳蕤。
李侍御谟
作者：申佳允
朝代：明

天上仙人谪，三吴起凤翥。趋庭富缥缃，谱县蜚清誉。骢豸惊郊甸，绣斧侮贵倨。萧萧仗马鸣，菶菶朝阳曙。园桃寄行谣，槃涧矢寤语。文史閟高斋，公侯尔逸豫。
李映碧给谏谪归
作者：申佳允
朝代：明

落落江烟白，翛然孤眺馀。浮云凌短筑，春色隐华裾。焚草乾坤在，脂车风雨疏。首搔天际碧，湖海祝虚徐。醉酌春明酒，高雯漫远潮。挂帆江国邈，弹剑野云遥。肮？千秋戆，峥嵘一叶骄。氤氲霏雨露，环佩接仙韶。
李映碧给谏谪归·其一
作者：申佳允
朝代：明

落落江烟白，翛然孤眺馀。浮云凌短筑，春色隐华裾。焚草乾坤在，脂车风雨疏。首搔天际碧，湖海祝虚徐。
李映碧给谏谪归·其二
作者：申佳允
朝代：明

醉酌春明酒，高雯漫远潮。挂帆江国邈，弹剑野云遥。肮？千秋戆，峥嵘一叶骄。氤氲霏雨露，环佩接仙韶。
李映碧给谏谪归·其二
作者：申佳允
朝代：明
体裁：五言律诗

醉酌春明酒，高雯漫远潮。挂帆江国邈，弹剑野云遥。肮�千秋戆，峥嵘一叶骄。氤氲霏雨露，环佩接仙韶。
杞园晤秦圣俞
作者：申佳允
朝代：明

逐逐风尘色，聊偷一席閒。联床删宦格，伏枕话时艰。旧好添愁鬓，新闻冷笑颜。脊梁须竖起，百折耐间关。
杨椒山先生祠
作者：申佳允
朝代：明

十载公车过上谷，成仁祠下霜风肃。拜像拟招忠悯魂，拂碑欲食分宜肉。父子阁老燄薰天，满朝那复羞奴颜。十罪五奸鸣仗马，诛凶一疏日星悬。天地昏霾神鬼泣，浩气丹心血化碧。含笑龙逢地下游，英灵缥缈直声奕。吁嗟乎蜃市冰山顷刻形，蘋蘩俎豆千秋荣。分宜当日心已死，忠悯今日气犹生。
杨海来报最
作者：申佳允
朝代：明

圣主旁求耳目臣，三年课最报枫宸。都亭早办豺狼疏，琐闼行清辇毂尘。两邑歌声出畏垒，九重敕命下徵轮。于今虚却山公席，指日云霄问要津。
松棚侍宴
作者：申佳允
朝代：明

曈曈晓日霭晴晖，松幕茏葱傍紫薇。丹阙趋跄歌湛露，御筵错落肃天威。春浮庖脍琅玕合，香沁壶觞沆瀣晞。稽首凤楼回鹤署，联翩一路瑞烟归。
水平感赋
作者：申佳允
朝代：明

依然河上一舟横，去月茫茫此月平。回首风涛转眼定，凭虚一任自然行。
水西门外泛舟
作者：申佳允
朝代：明

载酒临寒渡，春阴罨客厨。翠微天阙树，烟雨莫愁湖。双鬓怜沙岸，孤舟寄野凫。江云何黯澹，欸乃若相娱。
河上
作者：申佳允
朝代：明

长堤野市入惊涛，秋老蛟龙分外骄。人逐波光轻似蚁，那从一叶竹编桥。秋涛声满夕阳舂，野树苍茫瓠子宫。极目平沙烟水断，寥寥鸡犬识新丰。
河上·其一
作者：申佳允
朝代：明

长堤野市入惊涛，秋老蛟龙分外骄。人逐波光轻似蚁，那从一叶竹编桥。
河上·其二
作者：申佳允
朝代：明

秋涛声满夕阳舂，野树苍茫瓠子宫。极目平沙烟水断，寥寥鸡犬识新丰。
清明
作者：申佳允
朝代：明

去年寒食雨花台，冉冉春明又客杯。南北天涯萍水合，阴晴风日柳烟开。高斋罗雀双扉静，塞上鸣笳万骑回。凭槛清吟天莫莫，行藏飘泊野云催。
清狱
作者：申佳允
朝代：明

下车泣囚心，千载生生意。顾兹缧绁场，惨烈魂为悸。旱魃煽炎威，能无冤气积。斋沐虔以清，涤扫周为视。爰筑好生房，庶广犴狴嗣。入狱疫自除，生子吴为字。善气满悭囊，慈航渡法地。虐吏何为者，竞以杀为媚。
渡河阅兵
作者：申佳允
朝代：明

春风百里大河清，酾酒临流欲洗兵。帆影低垂迷野渡，浪花高溅射霓旌。登舟气夺萑苻魄，鸣镝音连欸乃声。青野尘恬烟火寂，桑麻踏遍话阴晴。
游清凉寺登江山一览亭
作者：申佳允
朝代：明

树杪风高四望山，青回幽径竹閒閒。春浮烟雨霏微合，日拥江湖指顾间。丝管纷纷吹客袂，香林寂寂倚禅关。千秋罗绮胭脂井，消尽莺花载酒还。
游黄梁祠即景杂咏
作者：申佳允
朝代：明

传来仙迹在仙祠，惹得痴人望更痴。一遇乔妆魔道士，几回呆盼授青磁。日日青驹不断尘，却于此地说仙因。遍看四壁题诗客，半是当年学步人。石像玲珑仰面看，纷纷踏碎碧香龛。摩来摩去浑无动，毕竟卢生睡得酣。行行古道问仙踪，驴背驮来睡眼矇。莫道仙缘非易结，仙乡今在睡乡中。
游黄梁祠即景杂咏·其一
作者：申佳允
朝代：明

传来仙迹在仙祠，惹得痴人望更痴。一遇乔妆魔道士，几回呆盼授青磁。
游黄梁祠即景杂咏·其三
作者：申佳允
朝代：明

石像玲珑仰面看，纷纷踏碎碧香龛。摩来摩去浑无动，毕竟卢生睡得酣。
游黄梁祠即景杂咏·其二
作者：申佳允
朝代：明

日日青驹不断尘，却于此地说仙因。遍看四壁题诗客，半是当年学步人。
游黄梁祠即景杂咏·其四
作者：申佳允
朝代：明

行行古道问仙踪，驴背驮来睡眼矇。莫道仙缘非易结，仙乡今在睡乡中。
灵谷寺
作者：申佳允
朝代：明

春湿青苔媚客襦，斜回十里野云迂。珠皈佛塔悬衣舄，绣抹春岚点画图。苔径长松烟不断，石街双屐响相呼。禅宫香傍梅花墅，绛雪披纷簇野酤。
炼城口阅工
作者：申佳允
朝代：明

水来天上险黄河，牛马风烟日日过。雁落长堤寒杵动，鸿飞中泽夕阳多。荆隆一夜桃花发，练苑三秋瓠子歌。收得安澜碑勒绩，禹功楼上望仙舸。
独酌闻蛙
作者：申佳允
朝代：明

风散浓云月色开，柴扉半掩独衔杯。休嫌幽士贪岑寂，鼓吹城南远送来。
王祁连先生书荐相士
作者：申佳允
朝代：明

有客楚中来，叩门投双鲤。为谁寄书邮，云是王夫子。夫子令邯郸，四野歌乐只。风尘髫稚中，期予天下士。发祥扁敝庐，母节扬闾里。感此覆载恩，而敢忘没齿。凫飞入长安，天涯真尺咫。今春解组归，扼腕遭谗毁。梦魂楚山遥，捧读胡不喜。大业勖千秋，低眉欲愧死。叮咛寄书人，相士莫踰此。惭予骨气酸，握手怜相视。贫更苦赠贻，无计充行李。东郭一相招，浊酒淡于水。尺素悬斋头，如坐春风里。
王给谏之晋
作者：申佳允
朝代：明

氤氲积河雒，荡宕水瀰瀰。高慧追前哲，秀挺产灵姿。三辅汉循良，梧垣振风规。抗笔摇青霄，折槛鸣赤墀。劲骨激高倡，素气敛冲夷。焚香而隐几，悠悠證退思。羡门子何人，仰止是吾师。
生子回文
作者：申佳允
朝代：明

明月映弧桑，凤麟钟气香。擎杯喜夜永，熳烂启祯祥。
甲戌二月九日
作者：申佳允
朝代：明

春明千里雪，回首五云深。真幻当年梦，推敲此夜心。弹冠悲往遇，击筑欲长吟。荏苒俄三载，牢骚思不禁。
甲申二月二十三日问马坰野寓宝坻公署有感时令君曹公将内召
作者：申佳允
朝代：明

山映崆峒带远晖，晴楼沙树昔年非。地经烽火寒烟乱，鸟积斜阳塞草肥。古梵疏钟声绕梦，孤城细雨泪沾衣。春风信宿神明宰，又复搴惟傍紫薇。
甲申元旦
作者：申佳允
朝代：明

澄襟危坐认元正，隐隐钟声入曙更。烽火梦馀天欲旦，霰霜阴尽日为明。千官袍笏春烟合，一夜屠苏旅炊清。滏水石桥残雪绽，紫筠绿树忆峥嵘。
留别刘熙隆
作者：申佳允
朝代：明

夷梁剑气满寒林，一叶浮沉碧水深。客泪淫淫惊夜雨，予怀渺渺怅蛩吟。十年伯仲朱弦奏，千里芝兰白雪音。荡漾波光催去棹，相思夜夜滏阳浔。
癸未除夕
作者：申佳允
朝代：明

清漳客岁女墙风，觱栗魂吹雪影中。人又忽来天地暮，时馀今夕性情空。闭门一榻初无恙，读易残宵恰有功。脉脉静香春事逼，澹然菽水不言穷。
登刻凤楼怀李小有
作者：申佳允
朝代：明

仙李当年寓此楼，下楼倏忽已三秋。每于棋罢閒登眺，搔首浑如天际头。刻凤主人曾到鲁，邸逢小有话离苦。重来楼上问何期，日选十三月选五。五月明朝恰十三，计程三日至清源。先期不见飞鸿信，予怀渺渺默无言。安得翩然蚤握手，楼头十日留小有。如云楼下订前盟，一曲长歌百斗酒。
登卢见白新楼
作者：申佳允
朝代：明

忽讶朱楼起，凌空气象殊。藻香分璧水，树色傍城隅。剑合长虹灿，灯悬片月孤。临风惭作赋，叨醉步兵厨。空斋不耐寂，乘兴数登楼。问月敲棋夜，翻书下榻秋。烟光四野合，云树一天浮。吟眺浑忘去，凭栏豁醉眸。
登卢见白新楼·其一
作者：申佳允
朝代：明

忽讶朱楼起，凌空气象殊。藻香分璧水，树色傍城隅。剑合长虹灿，灯悬片月孤。临风惭作赋，叨醉步兵厨。
登卢见白新楼·其二
作者：申佳允
朝代：明

空斋不耐寂，乘兴数登楼。问月敲棋夜，翻书下榻秋。烟光四野合，云树一天浮。吟眺浑忘去，凭栏豁醉眸。
白下再归倦焉卧病郡公枉顾衡门率尔赋谢
作者：申佳允
朝代：明

苍烟漂落野云浮，湖海扁舟汗漫游。悬榻秋吟惭卧隐，褰帷春色破穷愁。星辉赤羽虹光合，剑拂朱霞紫气收。才子暂随仙守佩，青缃奕叶有金瓯。瑞霭滹沱雨霁馀，藤萝三径枉高车。风流太守恩光剧，潦倒狂生礼法疏。十里莲花窥制锦，孤城秋色映翻书。干旄孑孑林烟直，肯踏溪桥访钓鱼。剑影凌霄一啸歌，寒芒岂逐世消磨。名悬双阙朱轓重，赋制连城白雪多。恒岳岧峣惊草木，海天浩渺壮烟波。醉馀击石婆娑舞，白眼风尘问若何。黄金为佩玉为人，明月清光炤水濆。晴日看山迎爽气，春风载酒草玄文。随车瑞叆千林雨，遍地花浓万树蕡。罗爵门深耽伏枕，朱弦袅袅日相闻。
白下再归倦焉卧病郡公枉顾衡门率尔赋谢·其一
作者：申佳允
朝代：明

苍烟漂落野云浮，湖海扁舟汗漫游。悬榻秋吟惭卧隐，褰帷春色破穷愁。星辉赤羽虹光合，剑拂朱霞紫气收。才子暂随仙守佩，青缃奕叶有金瓯。
白下再归倦焉卧病郡公枉顾衡门率尔赋谢·其三
作者：申佳允
朝代：明

剑影凌霄一啸歌，寒芒岂逐世消磨。名悬双阙朱轓重，赋制连城白雪多。恒岳岧峣惊草木，海天浩渺壮烟波。醉馀击石婆娑舞，白眼风尘问若何。
白下再归倦焉卧病郡公枉顾衡门率尔赋谢·其二
作者：申佳允
朝代：明

瑞霭滹沱雨霁馀，藤萝三径枉高车。风流太守恩光剧，潦倒狂生礼法疏。十里莲花窥制锦，孤城秋色映翻书。干旄孑孑林烟直，肯踏溪桥访钓鱼。
白下再归倦焉卧病郡公枉顾衡门率尔赋谢·其四
作者：申佳允
朝代：明

黄金为佩玉为人，明月清光炤水濆。晴日看山迎爽气，春风载酒草玄文。随车瑞叆千林雨，遍地花浓万树蕡。罗爵门深耽伏枕，朱弦袅袅日相闻。
秋兴集古
作者：申佳允
朝代：明
体裁：诗

明月高秋迥，徘徊只自知。
凉风吹夜雨，摇荡菊花期。
秋兴集古
作者：申佳允
朝代：明

秋色正潇洒，高斋闻雁来。我心渺无际，随意坐莓苔。明月高秋迥，徘徊祗自知。凉风吹夜雨，摇荡菊花期。日暮秋风起，遥闻横笛音。凭高何限意，萧瑟动寒林。升高临四野，秋色老梧桐。索莫竟何事，清川思不穷。白露沾人袂，秋风落日斜。忧来谁共语，烂醉是生涯。野树苍烟断，人閒月影清。山空松子落，淅沥度秋声。寂寞书斋里，萧萧送雁群。弹琴复长啸，情发为知音。天际秋云薄，床前明月光。无由一化羽，回立白苍苍。
秋兴集古·其一
作者：申佳允
朝代：明

秋色正潇洒，高斋闻雁来。我心渺无际，随意坐莓苔。
秋兴集古·其七
作者：申佳允
朝代：明

寂寞书斋里，萧萧送雁群。弹琴复长啸，情发为知音。
秋兴集古·其三
作者：申佳允
朝代：明

日暮秋风起，遥闻横笛音。凭高何限意，萧瑟动寒林。
秋兴集古·其二
作者：申佳允
朝代：明

明月高秋迥，徘徊祗自知。凉风吹夜雨，摇荡菊花期。
秋兴集古·其五
作者：申佳允
朝代：明

白露沾人袂，秋风落日斜。忧来谁共语，烂醉是生涯。
秋兴集古·其八
作者：申佳允
朝代：明

天际秋云薄，床前明月光。无由一化羽，回立白苍苍。
秋兴集古·其六
作者：申佳允
朝代：明

野树苍烟断，人閒月影清。山空松子落，淅沥度秋声。
秋兴集古·其四
作者：申佳允
朝代：明

升高临四野，秋色老梧桐。索莫竟何事，清川思不穷。
秋夜宴集
作者：申佳允
朝代：明

苔痕树影鹿床凉，冰雪相怜万感忘。暑逼疏藤云濯濯，雨回寒篴月苍苍。半歌半啸新诗侠，非谑非骚旧酒狂。宦海天涯青眼合，春华偏艳柳渔乡。
秋日有怀
作者：申佳允
朝代：明

秋水连天际，鹜飞带晚霞。景中人不见，惆怅咏蒹葭。室迩宁分水，人遐似隔山。苍苔馀蔓草，谁与叩柴关。
秋日有怀·其一
作者：申佳允
朝代：明

秋水连天际，鹜飞带晚霞。景中人不见，惆怅咏蒹葭。
秋日有怀·其二
作者：申佳允
朝代：明

室迩宁分水，人遐似隔山。苍苔馀蔓草，谁与叩柴关。
秋江晚唱
作者：申佳允
朝代：明

江头欸乃声，惊散寒云影。渔竿挂夕阳，月照芙蓉冷。
秦淮夜泛
作者：申佳允
朝代：明

客梦寒村水，春浮细雨天。桃笙清吹落，梅阁翠花悬。灯影翻诗叶，渔烟罨酒船。相思芳树老，纤月亦嫣然。
端午日凤楼侍宴
作者：申佳允
朝代：明

袅袅薰风霭建章，衮龙高倚凤楼墙。旌旂披拂霏霞烂，鸳鹭联翩剑佩光。角黍宴排天正午，琼浆杯满席生香。一声天语千官坐，响彻云霄瑞鸟翔。
自序
作者：申佳允
朝代：明

凄凄风雨夕，俯仰更谁论。束带趋承明，惕惕戒晨昏。爰览山川胜，春晴照白门。荡然天地在，庶几吾道存。睥睨浮云意，啸歌金石文。慷慨随所如，形骸若为珍。此行殊寥廓，玉汝以渊源。
见圣堂感赋
作者：申佳允
朝代：明

少读封人编，惓焉怀远托。今者至于斯，封人不可作。风物尚依稀，衣冠半零落。顾兹太古民，浑浑而噩噩。河北绿林秋，前年恣焚掠。登莱倒干戈，曹濮惊风鹤。余亦抱关者，夜深催击柝。灾害复相仍，彼苍一何虐。安得封人起，呼天叩求莫。欃枪两地清，禾黍三秋穫。道路无聋瞆，春风何寥廓。一帘案牍閒，万户弦歌约。天下惟有道，人心自木铎。
观麦
作者：申佳允
朝代：明

雨霁新晴湿野田，花城十里麦秋天。微官羞列循良传，大有应书太史篇。
训子
作者：申佳允
朝代：明

顾尔髻未垂，诗书急讨论。人禽此其界，得失为之根。勿骄贵而气，勿纵放而言。清贫念尔祖，忠厚乃吾门。十寒则一暴，舍亡则操存。宁拙勿为巧，过朴不厌浑。斯语置座右，奉为金石尊。
讯王仁之病
作者：申佳允
朝代：明

灯花綵胜满舂城，高卧如何一榻清。白社苦吟怜大瘦，丹炉新熟问长生。虹流剑气大边合，蚌产珠胎掌上明。好踏星桥扶杖起，箫弦队里杂吹笙。
访友不遇
作者：申佳允
朝代：明

廛市厌烦嚣，偶来幽寂处。水流半掩扉，坐久却忘去。
读王肃敏公集
作者：申佳允
朝代：明

灼灼声华北斗县，青缃大业照遗编。中原才子先何李，鲁国文衡并蜀燕。采振木天惊凤翥，名高梧掖愧寒蝉。如今国内知司马，一剑龙精有世传。
课农
作者：申佳允
朝代：明

霏微晓色促星车，踏遍春畦到日斜。负郭四郊俱种谷，河阳一县即栽花。犬声断续知村坞，帘影高低辨酒家。父老共商南亩约，公馀重喜话桑麻。
课士
作者：申佳允
朝代：明

落落文星璧水清，中原牛耳怅寒盟。草玄乍厂谈经席，问字偏含下榻情。剑合虹霓成五色，赋裁珠玉动连城。春林载酒听黄鸟，遮莫嘤嘤唤友声。
赈饥
作者：申佳允
朝代：明

群盗猬河北，长堤啮阳侯。顾兹孑遗黎，能无惕惕忧。捧檄煮粥糜，晨起验斛区。伛偻积厂市，匍匐饱菑畴。寒风何淅淅，野杵亦叟叟。呕心输粒籽，屈指数麦秋。缓徵白骨起，减租菜色瘳。耘兹一寸田，何必万石麰。抚字苏蔀隐，陋彼移粟谋。
赠别冯作霖
作者：申佳允
朝代：明

宦情惊夜雨，蹇影度春阴。侍立怜僮意，兴居慰客心。剑分虹自合，雪满玉为林。明月今何夕，高吟拂素琴。
赠别卢省潜
作者：申佳允
朝代：明

寒衙月霁客星悬，握手重期下榻缘。萤火十年风雨夜，渔村一棹孝廉船。烧灯醉拂青萍剑，击筑高吟白雪篇。魂逐笋舆飞梦绕，相思遮莫滏阳川。
赠别卢邻虚
作者：申佳允
朝代：明

春风夜夜步兵厨，宦思乡愁两地俱。下榻十年怜刻凤，挥琴一室愧飞凫。梁园白雪虹光合，浚野朱旄剑气殊。回首午桥天际碧，青山何日赋莼鲈。
赠别徐纮亭
作者：申佳允
朝代：明

一榻尘封退食轩，何来徐孺下陈蕃。不辞剡水三冬棹，岂但平原十日尊。风月有缘分主客，菊松无恙讯田园。苍茫云树天涯别，雪满高衙有寤言。
赠别李非熊侍御
作者：申佳允
朝代：明

姑射山人退食馀，紫微十载昼翻书。玉皇凭几浮香篆，金殿开轩曳绣裾。万里风烟西粤外，九天雨露北辰居。翩翩骢马秋声迅，明月相思客梦蘧。
赠别陈子
作者：申佳允
朝代：明

悠悠滏水梦，落落剡溪舟。竹乱连床雨，灯悬一榻秋。奚囊诗草黯，客舍墨香浮。前路谁知己，天涯破阮愁。
赠别驾王仁之
作者：申佳允
朝代：明

藜光照映极星高，白社青山醉浊醪。滹水盈盈悬剑履，浚郊孑孑愧旌旄。骚坛久竖中原帜，宝气常涵别驾刀。何李沦亡春雪黯，乾坤同调属吾曹。
赠卢十二竹枝词十二首
作者：申佳允
朝代：明

梅花破腊发琼枝，乍转东风淡荡时。天上恰开王母宴，仙郎醉捧紫金卮。金谷春光烂锦丝，和风吹拂万年枝。碧云名谪青云里，玉液恩浓太液池。花枝浓淡映青阳，把酒轻浮琥珀光。愿得年年春色懒，红梅香递九霞觞。轻烟晴日百年初，五色玄芝产玉除。学得长生丹已熟，蓬莱何事觅仙书。瑞云渺渺葛山巅，柳软花柔艳雪天。太白谪来尘世里，阳春一曲吐青莲。潇洒卢生意自如，樽前今日问何吁。想因素室传书后，天半飞来素女无。何姑曾共泛螺舟，咫尺相思天际悠。恨杀青鸾无处觅，春风醉过岳阳楼。云隔巫山十二峰，玄霜独酌醉思浓。莫愁应早归金屋，织女何须七夕逢。章台柳色应知改，回首青青可奈何。莫恨瑶台无尔伴，云中好去觅仙娥。西行怪道懒于云，方朔原来为细君。但得玄珠生老蚌，何劳飞舄渡河汾。白玉仙童吹紫鸾，飞来次第落洺干。他年乱舞琼筵上，赢得吴姬笑眼看。不献蟠桃唱竹枝，愿君富寿更多儿。明春再祝长安道，同上红楼续旧词。
赠卢十二竹枝词十二首·其一
作者：申佳允
朝代：明

梅花破腊发琼枝，乍转东风淡荡时。天上恰开王母宴，仙郎醉捧紫金卮。
赠卢十二竹枝词十二首其七
作者：申佳允
朝代：明
体裁：词

何姑曾共泛螺舟，咫尺相思天际悠。恨杀青鸾无处觅，春风醉过岳阳楼。
赠卢十二竹枝词十二首其三
作者：申佳允
朝代：明
体裁：词

花枝浓淡映青阳，把酒轻浮琥珀光。愿得年年春色懒，红梅香递九霞觞。
赠卢十二竹枝词十二首其九
作者：申佳允
朝代：明
体裁：词

章台柳色应知改，回首青青可奈何。莫恨瑶台无尔伴，云中好去觅仙娥。
赠卢十二竹枝词十二首其二
作者：申佳允
朝代：明
体裁：词

金谷春光烂锦丝，和风吹拂万年枝。碧云名谪青云里，玉液恩浓太液池。
赠卢十二竹枝词十二首其五
作者：申佳允
朝代：明
体裁：词

瑞云渺渺葛山巅，柳软花柔艳雪天。太白谪来尘世里，阳春一曲吐青莲。
赠卢十二竹枝词十二首其八
作者：申佳允
朝代：明
体裁：词

云隔巫山十二峰，玄霜独酌醉思浓。莫愁应早归金屋，织女何须七夕逢。
赠卢十二竹枝词十二首其六
作者：申佳允
朝代：明
体裁：词

潇洒卢生意自如，樽前今日问何吁。想因素室传书后，天半飞来素女无。
赠卢十二竹枝词十二首其十
作者：申佳允
朝代：明
体裁：词

西行怪道懒于云，方朔原来为细君。但得玄珠生老蚌，何劳飞舄渡河汾。
赠卢十二竹枝词十二首其十一
作者：申佳允
朝代：明
体裁：词

白玉仙童吹紫鸾，飞来次第落洺干。他年乱舞琼筵上，赢得吴姬笑眼看。
赠卢十二竹枝词十二首其十二
作者：申佳允
朝代：明
体裁：词

不献蟠桃唱竹枝，愿君富寿更多儿。明春再祝长安道，同上红楼续旧词。
赠卢十二竹枝词十二首其四
作者：申佳允
朝代：明
体裁：词

轻烟晴日百年初，五色玄芝产玉除。学得长生丹已熟，蓬莱何事觅仙书。
赠姬太仆太仆旧滕令也滕陷太仆死之赠今官子琨为户部郎乞诗赠焉
作者：申佳允
朝代：明

天荒尘日霾，谷撼沙风谡。寒戍吹悲笳，严城拂迅镞。群甝积野丛，万狸窜厓渎。妖虹繁炎飙，兵焰毒龟麓。纠桓鸟兽讧，刀戟烟云缩。三日黯琴凫，孤军惨髅髑。楼橹横危埤，韔弓悬磬婺。嚼龈喷雪寒，渍血溅霜肃。紫电气阴森，青史星光昱。强哉昔常山，岿然今太仆。
赠建德徐君显
作者：申佳允
朝代：明

有客清源来，萧寺倾谈吐。翩翩文献家，季叔徐工部。工部涖荆州，司李迁广武。手不持一钱，儿卒诧清苦。布素屏绮罗，脱粟绝羞脯。志不在饱温，面目存酸腐。性复好施予，不但无所取。入啬出偏奢，萧然一贫寠。典舆佐饔餐，卖襦赈鳏姥。任满升冷曹，厂署清源浒。清源何繁华，工部视如土。亦如广武时，闭眼却阿堵。貌癯弱不胜，那复见华膴。贪世获兹人，是谓今而古。北斗仰高风，忽于犹子睹。了无膏粱容，落落一叔父。不敢款酒肴，况乎给资斧。犹子岂为奇，孤高世德谱。飘然上平阳，倾盖情如缕。赠以玉壶冰，工部应无怒。
赠张通政重光
作者：申佳允
朝代：明

霏微雪径掩莓苔，绿野烟花炤紫杯。皎月双枝今玉树，春风八座大银台。赢输弈局青山老，醒醉禅锋白社开。泉石依然蓬岛在，蒲轮天上问盐梅。
赠李台臣
作者：申佳允
朝代：明

关塞笳声动角弓，春愁摇落旅烟中。绨袍缱绻燕门月，綵笔纵横汉苑风。春雨一灯寒夜碧，浮云双阙夕阳红。千秋莫负蒲轮意，曳履传家属钜公。烽火遥惊塞上行，那堪握手问浮名。闭门拟著潜夫论，载酒相怜白也情。家衍缥缃传素谱，诗连春雪是难兄。龙精一剑虹光合，宫草霏微御水平。
赠李台臣·其一
作者：申佳允
朝代：明

关塞笳声动角弓，春愁摇落旅烟中。绨袍缱绻燕门月，綵笔纵横汉苑风。春雨一灯寒夜碧，浮云双阙夕阳红。千秋莫负蒲轮意，曳履传家属钜公。
赠李台臣·其二
作者：申佳允
朝代：明

烽火遥惊塞上行，那堪握手问浮名。闭门拟著潜夫论，载酒相怜白也情。家衍缥缃传素谱，诗连春雪是难兄。龙精一剑虹光合，宫草霏微御水平。
赠李聪峦
作者：申佳允
朝代：明

赤羽朱旗映翠銮，风尘落魄旅情难。云霄敢负山涛鉴，霜雪休弹贡禹冠。高馆疏灯悬夜雨，春沟红叶拂晴澜。青湘片玉千秋合，桂树怀人慰瘦栾。孝廉船泊藕华滨，醉眼横看捧檄人。五色虹霓龙剑气，十年风雨建章春。浮云碣石金茎瑞，池草寒塘玉树新。落落中原吾辈在，花砖睥睨绿莎茵。
赠李聪峦·其一
作者：申佳允
朝代：明

赤羽朱旗映翠銮，风尘落魄旅情难。云霄敢负山涛鉴，霜雪休弹贡禹冠。高馆疏灯悬夜雨，春沟红叶拂晴澜。青湘片玉千秋合，桂树怀人慰瘦栾。
赠李聪峦·其二
作者：申佳允
朝代：明

孝廉船泊藕华滨，醉眼横看捧檄人。五色虹霓龙剑气，十年风雨建章春。浮云碣石金茎瑞，池草寒塘玉树新。落落中原吾辈在，花砖睥睨绿莎茵。
赠熊辉玉广文
作者：申佳允
朝代：明

南州高士久驰声，载酒玄亭韵骨清。虹气一天龙剑合，祥光百里德星明。文章君岂青毡老，肝胆吾将白水盟。落莫相看交道古，纷纷轻薄自人情。
赠郭子
作者：申佳允
朝代：明

下榻留征骑，烧灯共客吟。万金烽火信，一夜故园心。韵骨风尘老，交情契阔深。行行须郑重，兵气满山岑。策蹇成孤往，吟魂逐夜赊。平生犹雪意，消息此梅花。贼起兵为路，身閒客是家。寒云迷去眼，翘首葛山遐。避乱疑无地，清平尚有斯。千军犹胜负，一水即安危。梅苑调孤鹤，琴轩钞旧诗。清缘应共享，落落问何之。为有探梅约，飘然访戴船。干戈行路满，诗酒客心偏。孤榻无尘牍，寒衙欲雪天。此宵须痛饮，离思在前川。
赠郭子·其一
作者：申佳允
朝代：明

下榻留征骑，烧灯共客吟。万金烽火信，一夜故园心。韵骨风尘老，交情契阔深。行行须郑重，兵气满山岑。
赠郭子·其三
作者：申佳允
朝代：明

避乱疑无地，清平尚有斯。千军犹胜负，一水即安危。梅苑调孤鹤，琴轩钞旧诗。清缘应共享，落落问何之。
赠郭子·其二
作者：申佳允
朝代：明

策蹇成孤往，吟魂逐夜赊。平生犹雪意，消息此梅花。贼起兵为路，身閒客是家。寒云迷去眼，翘首葛山遐。
赠郭子·其四
作者：申佳允
朝代：明

为有探梅约，飘然访戴船。干戈行路满，诗酒客心偏。孤榻无尘牍，寒衙欲雪天。此宵须痛饮，离思在前川。
过大廷尉张浒东先生故居
作者：申佳允
朝代：明

勋庸那复怅夷陵，春敞龙门喜乍登。官以素盟知世胄，事从父老问中丞。恒山犹借甘棠荫，浚水应腾桂玉称。回首午桥开府墅，松楸似此郁葱曾。文章牛耳斗山名，振起中原白雪声。钟鼎器从炉冶出，纶扉春向药笼生。箕裘世衍青缃业，杖履风高白社情。莫道樵渔忘魏阙，阴阴桃李自峥嵘。春满滹沱忆使君，名垂竹帛净烟氛。燕关不改旌旄色，麟阁犹惊颇牧勋。正色拂衣何矫矫，低颜献媚任纷纷。哲人虽逝芳声在，不是虚传谏猎文。十年南北渺双鱼，浚水新除六月书。蔽芾棠阴留召泽，缤纷玉树拂潘舆。两河声著鸣珂巷，四壁诗留退食居。公子风期殊落落，懒于官舍曳长裾。
过大廷尉张浒东先生故居·其一
作者：申佳允
朝代：明

勋庸那复怅夷陵，春敞龙门喜乍登。官以素盟知世胄，事从父老问中丞。恒山犹借甘棠荫，浚水应腾桂玉称。回首午桥开府墅，松楸似此郁葱曾。
过大廷尉张浒东先生故居·其三
作者：申佳允
朝代：明

春满滹沱忆使君，名垂竹帛净烟氛。燕关不改旌旄色，麟阁犹惊颇牧勋。正色拂衣何矫矫，低颜献媚任纷纷。哲人虽逝芳声在，不是虚传谏猎文。
过大廷尉张浒东先生故居·其二
作者：申佳允
朝代：明

文章牛耳斗山名，振起中原白雪声。钟鼎器从炉冶出，纶扉春向药笼生。箕裘世衍青缃业，杖履风高白社情。莫道樵渔忘魏阙，阴阴桃李自峥嵘。
过大廷尉张浒东先生故居·其四
作者：申佳允
朝代：明

十年南北渺双鱼，浚水新除六月书。蔽芾棠阴留召泽，缤纷玉树拂潘舆。两河声著鸣珂巷，四壁诗留退食居。公子风期殊落落，懒于官舍曳长裾。
过黎含中生祠
作者：申佳允
朝代：明

山斗关西望，文星照浚仪。攀留依众母，瞻拜仰吾师。两地弦歌绩，千秋德政碑。春风霏化雨，酾酒使君祠。
连白石前辈赠鹁鸽翁诗一章后学申子偶读而壮之次其韵
作者：申佳允
朝代：明

莽莽寒烟矗，苍茫关树深。山青碑是史，官墨野存箴。万乘批鳞气，千春仗马心。岁寒诗句在，倚剑雪花侵。
遣怀
作者：申佳允
朝代：明

抱影萧萧昼掩关，竹窗松几墨花寒。双龙气掩青萍剑，五岳光凌紫箨冠。真幻禅锋惺后悦，赢输弈局静中看。烧灯倚徙悬高榻，细雨霏微鹤梦残。春明久已赋怀归，南国秋山澹客衣。游戏一官聊寄托，栖迟三径任依违。花慵白日呼僮睡，草郁青轩看鹤飞。明月相思梨树白，渔竿冷落滏阳矶。雨声滴沥马声嘶，野水青烟听唱骊。春树冷魂云淰淰，月明客梦草萋萋。溪堂鸥隐寒暄习，山寺鸡鸣信宿题。长揖梅花浇酒别，读书枌社一青藜。
遣怀·其一
作者：申佳允
朝代：明

抱影萧萧昼掩关，竹窗松几墨花寒。双龙气掩青萍剑，五岳光凌紫箨冠。真幻禅锋惺后悦，赢输弈局静中看。烧灯倚徙悬高榻，细雨霏微鹤梦残。
遣怀·其三
作者：申佳允
朝代：明

雨声滴沥马声嘶，野水青烟听唱骊。春树冷魂云淰淰，月明客梦草萋萋。溪堂鸥隐寒暄习，山寺鸡鸣信宿题。长揖梅花浇酒别，读书枌社一青藜。
遣怀·其二
作者：申佳允
朝代：明

春明久已赋怀归，南国秋山澹客衣。游戏一官聊寄托，栖迟三径任依违。花慵白日呼僮睡，草郁青轩看鹤飞。明月相思梨树白，渔竿冷落滏阳矶。
郑超宗孝廉同姚永言都谏招饮影园赋赠
作者：申佳允
朝代：明

片艇匆匆渡，深宵澹澹过。道心兰社合，星气影园多。季女相怜语，孤臣一晤歌。清漳悬十亩，仿汝问烟萝。
重阳前五日买菊数本招苏进士张中翰张户部小饮
作者：申佳允
朝代：明

溟濛烟雨自清娱，木榻苍然客梦孤。人我是非云栩栩，古今消息月瞿瞿。他乡声气杯无恙，此日寒暄菊与俱。秋耐逶迤春树老，相思滏水问莼鲈。
金选部郎丽兼
作者：申佳允
朝代：明

大雅推前辈，领袖群采先。翩翩皇华节，蹀？春明间。山川何硕俨，湖水亦凝然。清辉澄金镜，冰雪静炎天。遁思林泉驾，省眼借名贤。时事值纷纭，砥砺徒自怜。矫矫烟霄客，猗欤簪绂仙。猿鹤久相狎，芝草若为延。顾兹秣陵选，秋风速锦鞯。
金选部郎丽兼
作者：申佳允
朝代：明
体裁：古风

大雅推前辈，领袖群采先。翩翩皇华节，蹀�春明间。山川何硕俨，湖水亦凝然。清辉澄金镜，冰雪静炎天。遁思林泉驾，省眼借名贤。时事值纷纭，砥砺徒自怜。矫矫烟霄客，猗欤簪绂仙。猿鹤久相狎，芝草若为延。顾兹秣陵选，秋风速锦鞯。
闺情
作者：申佳允
朝代：明

门前绿柳飞絮，帘外红桃落花。寂寞不知因甚，颦眉悄对窗纱。
闻广文贾襄一被劾
作者：申佳允
朝代：明

弹章何事到寒毡，归路萧萧侠骨坚。道巳将穷文未丧，世皆欲杀我犹怜。青山白社囊新草，赤水丹炉谱大还。荒芜故园松菊老，一犁春雨汶阳田。
闻捷
作者：申佳允
朝代：明

公车落魄壮心残，捧檄魂惊拂眼看。数载自怜三刖足，十年谁料一弹冠。征袍雪满痕犹湿，匣剑光摇色尚寒。莫向春风誇蹀？，机声断续忆熊丸。
闻捷
作者：申佳允
朝代：明
体裁：七言律诗

公车落魄壮心残，捧檄魂惊拂眼看。数载自怜三刖足，十年谁料一弹冠。征袍雪满痕犹湿，匣剑光摇色尚寒。莫向春风誇蹀�，机声断续忆熊丸。
闻邹县大兄谪官
作者：申佳允
朝代：明

风尘潦倒折腰难，回首浮云问鹖冠。梦入寒庐惊夜雨，池塘诗思落河干。
除书
作者：申佳允
朝代：明

除书六月下，束带促星轺。凭我誇强项，逄人自折腰。纷纭惊积牍，奔走溷卑寮。仙令俱虚语，几人王子乔。
除夕
作者：申佳允
朝代：明

长安烽火炽，愁问岁华新。正是勤王日，谁为破贼人。乍惊离乱地，回忆太平身。愿得春音捷，安居不厌贫。
随驾步祷天坛恭纪
作者：申佳允
朝代：明

文华斋宿帝咨深，南望郊坛玉趾临。祗为万民祈润泽，敬将六事问桑林。星驰鹭序清光霭，云覆龙旂夏木阴。趋侍天颜看尺五，乍惊茅贱厕华簪。
雍丘道中
作者：申佳允
朝代：明

望望雍丘驿，村鸡报午馀。远林衔塔影，细雨落肩舆。瘦骨风尘倦，吟眸眺览舒。平芜敷野绿，山叟荷春锄。
雨花台
作者：申佳允
朝代：明

梅冈春雨霁，游屐满嶕峣。烟柳矜三月，风华澹六朝。霏微禅径湿，醒醉粉香销。漳水南园绿，相思客梦遥。
雪霁登谢公墩
作者：申佳允
朝代：明

苍茫俯眺冶城横，洒酒凌虚醉晓晴。梁寺烟斜林影澹，钟山瑞霭雪花明。风流点缀围棋事，凭吊霏微蜡屐情。缥缈谪仙诗句老，荒台古树自峥嵘。
题卢邻虚别业
作者：申佳允
朝代：明

东坰亭傍横塘水，霞浸波痕影借莲。载酒日来聊漱石，凉阴偏趁片云天。报道卢仝载茗来，园丁解把小门开。棋声敲得斜阳下，溪寂林暝尚懒回。刻凤主人山水癖，林塘卜筑解抛金。寥寥莫笑山光远，幽绝单消水一浔。螺舟只欲汎霞觞，一镜盈盈望欲狂。归去溪云飞入梦，吟魂日绕藕花香。
题卢邻虚别业·其一
作者：申佳允
朝代：明

东坰亭傍横塘水，霞浸波痕影借莲。载酒日来聊漱石，凉阴偏趁片云天。
题卢邻虚别业·其三
作者：申佳允
朝代：明

刻凤主人山水癖，林塘卜筑解抛金。寥寥莫笑山光远，幽绝单消水一浔。
题卢邻虚别业·其二
作者：申佳允
朝代：明

报道卢仝载茗来，园丁解把小门开。棋声敲得斜阳下，溪寂林暝尚懒回。
题卢邻虚别业·其四
作者：申佳允
朝代：明

螺舟只欲汎霞觞，一镜盈盈望欲狂。归去溪云飞入梦，吟魂日绕藕花香。
题瀛国太夫人寿册
作者：申佳允
朝代：明

宝婺流晖灿晓烟，笙箫吹彻艳阳天。帝城佳气貂蝉里，王母春风玳瑁筵。百岁含饴萱草旭，九霄接羽凤毛翩。渭阳世沐恩光渥，国庆家祯奕叶延。
题画
作者：申佳允
朝代：明

独伴奚奴行，为予拖竹杖。云深游兴阑，扶尔青山上。兀坐不张琴，仰看山色渺。其中音自看，尘世知者少。
题画·其一
作者：申佳允
朝代：明

独伴奚奴行，为予拖竹杖。云深游兴阑，扶尔青山上。
题画·其二
作者：申佳允
朝代：明

兀坐不张琴，仰看山色渺。其中音自看，尘世知者少。
鸡笼山晚眺
作者：申佳允
朝代：明

落日陟高原，台城秋树存。客劳湖影静，佛古塔光尊。山宕僧能睡，竹深鸟不言。空虚皈片石，把臂欲探论。
黄粱祠
作者：申佳允
朝代：明
体裁：古风

钜鹿树殷腥，黄河碧涛死。蛇豕偪荒林，鱼龙积断垝。缥渺丛台月，春风炤鼋水。邯郸孤堞悬，黄粱野祠峙。马影竞夕阳，鸟声沸■㞦。午移炊火新，秋合烟光紫。醉醒蕉鹿场，真幻莺花市。天地划然回，荣枯率尔驶。裋褐狎风尘，瓷枕认原委。稽首叩仙人，吾师注梦史。
黄粱祠
作者：申佳允
朝代：明

钜鹿树殷腥，黄河碧涛死。蛇豕偪荒林，鱼龙积断垝。缥渺丛台月，春风炤鼋水。邯郸孤堞悬，黄粱野祠峙。马影竞夕阳，鸟声沸䑔㞦。午移炊火新，秋合烟光紫。醉醒蕉鹿场，真幻莺花市。天地划然回，荣枯率尔驶。裋褐狎风尘，瓷枕认原委。稽首叩仙人，吾师注梦史。
黎伯雍报最
作者：申佳允
朝代：明

才子专符捧御除，循良今上雒阳书。三城花绣潘安宅，万树棠甘召伯闾。丹凤诏来云作锦，双凫舄下雨随车。长安近日虚铨席，翘首新纶出帝居。
黎含中招饮双㙮寺
作者：申佳允
朝代：明

㙮影双悬夏木菲，烧灯酌酒话斜晖。风轻两袖香随马，一路清尘傍舄飞。
黎含中招饮双塔寺
作者：申佳允
朝代：明
体裁：七言绝句

塔影双悬夏木菲，烧灯酌酒话斜晖。风轻两袖香随马，一路清尘傍舄飞。
黎城遇雨
作者：申佳允
朝代：明

策蹇聊为汗漫游，流光倏忽又惊秋。萧萧黄叶濛濛雨，惹起离人一段愁。
浚仪道中
作者：申佳引
朝代：明
体裁：七言律诗

衰柳危楼碧水枯，晴沙极目踏平芜。霜流晓月鸥依渚，雨涨汀沙雁宿芦。苍浦茫茫迷远道，青帘落落问村沽。凄凉满目悲秋老，我欲重陈郑侠图。
书事
作者：申光汉
朝代：明

归思无端梦自迷，先生今老小村西。杏花绕屋繁如雪，春雨霏霏山鸟啼。
寄稷山宰闵君
作者：申光汉
朝代：明

招寻相对县西陵，白日玲珑看纳冰。被酒夜归浑似梦，小村时点绩麻灯。
暮景
作者：申光汉
朝代：明

树密深浓翠，孤烟淡作云。前村闻犬吠，暗路草中分。
望三负山有感
作者：申光汉
朝代：明

孤舟一出广陵津，十五年来未死身。我自有情如识面，青山宁忆旧游人。
次华使张承宪公游汉江
作者：申光汉
朝代：明

天上河源落五台，楼前澄影隔尘埃。杨花春尽帆归远，楮岛烟消雁影来。物色不随游子去，芳樽今为使君开。三韩胜地皆方丈，更借仙风倾一杯。
癸巳三日寄茅洞？山
作者：申光汉
朝代：明

去年三月初三日，燕已归巢花已开。人事天时多异态，别情春思重相催。前村后谷应无恙，旧约同游底不来。茅洞风流还可继，善山虽去？山回。三三九九年年会，旧约犹存事独非。芳草踏青今日是，清樽浮白故人违。风前燕语闻初嫩，雨后花枝看亦稀。茅洞丈人多不俗，可能无意典春衣。
癸巳三日寄茅洞？山·其一
作者：申光汉
朝代：明

去年三月初三日，燕已归巢花已开。人事天时多异态，别情春思重相催。前村后谷应无恙，旧约同游底不来。茅洞风流还可继，善山虽去？山回。
癸巳三日寄茅洞�山·其一
作者：申光汉
朝代：明
体裁：七言律诗

去年三月初三日，燕已归巢花已开。人事天时多异态，别情春思重相催。前村后谷应无恙，旧约同游底不来。茅洞风流还可继，善山虽去�山回。
癸巳三日寄茅洞�山·其二
作者：申光汉
朝代：明
体裁：七言律诗

三三九九年年会，旧约犹存事独非。芳草踏青今日是，清樽浮白故人违。风前燕语闻初嫩，雨后花枝看亦稀。茅洞丈人多不俗，可能无意典春衣。
寄权正卿
作者：申叔舟
朝代：明

东极来千里，边城月再盈。隔江皆虏聚，问地半胡名。鼙鼓连山动，风沙拂面生。和戎谋已拙，两鬓雪花明。
次韵登汉江楼
作者：申叔舟
朝代：明
体裁：五言律诗

绮席登楼迥，春江碧玉流。早梅香涧曲，芳草满汀洲。宾主欢情洽，江山喜气浮。良辰须酩酊，莫惜更迟留。
阳德驿
作者：申叔舟
朝代：明

北塞归远途，千里度陵谷。日暮投阳德，馆宇半茅屋。轻风吹枯枝，短垣依断麓。雨歇行云低，山深听鸣鹿。坐久正萧然，清溪走寒玉。远客自无寐，呼童剪残烛。
卧云室（师子林十二咏）
作者：申屠衡
朝代：明
体裁：古风

童子爱白云，闭置密室内。不如放令出，去住得自在。
周玄初祈晴诗
作者：申屠衡
朝代：明

寥阳之阙天皇居，百灵拱卫群真趋。羽人神游尻为舆，招摇御气凌空虚。九关洞启光县珠，绿章封奏人间书。吴田潦淫三月余，吴淞决防连具区。春苗荡溺无遗株，吴民业业忧为鱼。上天好生哀冥愚，羽人稽首帝曰俞。廓除霾曀开天衢，蛟龙伏藏黑蜧诛。有秋芃芃还土腴，人无菜色国有储。羽人有道神明俱，手持玄纲旋斗枢。紫云为舄丹霞裾，蓬莱清都随所如。琳宫载敞虞山隅，为予分驻飙轮车。
周玄初祈晴诗
作者：申屠衡
朝代：明
体裁：古风

寥阳之阙天皇居，百灵拱卫群真趋。羽人神游居为舆，招摇御气凌空虚。九关洞起光县珠，绿章封奏人间书。吴田潦淫三月馀，吴淞决防连具区。春苗荡溺无遗株，吴民业业忧为鱼。上天好生哀冥愚，羽人稽首帝曰俞。廓除霾噎开天衢，蛟龙伏藏黑蜧诛。有秋芃芃还土腴，人无菜色国有储。羽人有道神明俱，手持玄纲旋斗枢。紫云为舄丹霞裾，蓬莱清都随所如。琳宫载敞虞山隅，为予分驻飙轮车。
指柏轩
作者：申屠衡
朝代：明
体裁：五言绝句

冰霜二百年，老骨耐撑拄。欲知僧腊高，即是阶前树。
竹谷
作者：申屠衡
朝代：明
体裁：五言绝句

阴森生昼寒，仰不睹天日。时从绿云中，窥见一星出。
绝句
作者：申屠衡
朝代：明
体裁：七言绝句

青锁春閒漏点迟，博山香煖翠烟微。隔帘谁撼金铃响，知是花间燕子归。
西湖竹枝辞·其一
作者：申屠衡
朝代：明
体裁：七言绝句

白苧衫儿双髻丫，望湖楼子是侬家。红船撑入柳阴去，买得双头茉莉花。
西湖竹枝辞·其二
作者：申屠衡
朝代：明
体裁：七言绝句

春去春来愁别离，淡妆浓抹妒西施。只今五斗青螺黛，留待郎归却画眉。
问梅阁
作者：申屠衡
朝代：明
体裁：五言绝句

石阑护苔枝，相对黄昏月。问答本无言，翠禽强饶舌。
中秋病怀·其一
作者：申时行
朝代：明
体裁：七言绝句

石湖秋水浸蒹葭，曾著仙人贯月槎。万里一轮偏此夕，不知清兴落谁家。
中秋病怀·其二
作者：申时行
朝代：明
体裁：七言绝句

薄帷孤枕不成眠，一失清光便隔年。为语素娥长好在，莫教三五背人圆。
人日王子幻见过
作者：申时行
朝代：明
体裁：古风

去年人日歌送君，泰山朝旭盘山云。今年人日君相过，雪花欲冻梅花破。浮踪聚散不须臾，转眼流光似隙驹。春风几度频回首，对君且进杯中酒。酒边为我谈壮游，五台胜绝空神州。罡风吹人堕沟壑，昂然独立如孤鹤。岳神呵护信有灵，从此人间隐姓名。一生好游轻万里，归来且钓吴江水。相逢不厌频相亲，与君长醉蒲萄春。
偶成·其一
作者：申时行
朝代：明
体裁：六言诗

池上横穿小岛，山间斜倚孤亭。静对游鱼戏藻，閒看立鹤梳翎。
偶成·其二
作者：申时行
朝代：明
体裁：六言诗

缥缈云开列嶂，澄空水绕孤亭。远树重重暮霭，疏萍点点寒星。
光福看梅舟行遇雪纪兴
作者：申时行
朝代：明
体裁：七言律诗

正忆梅花寄陇头，又看飞霰满汀洲。探奇肯负孤山约，乘兴还同剡曲游。千树著花看阆苑，万峰攒玉写罗浮。逢春对雪饶佳兴，拚饮何妨十日留。
再登缥缈峰
作者：申时行
朝代：明
体裁：七言律诗

千峰云气俯岧峣，万壑秋声起泬寥。岩岫长浮波浪出，蓬瀛不隔海天遥。御风直欲淩三岛，捧日犹疑近九霄。莫为狂澜频骇目，閒身久已伴渔樵。
再荷存问纪恩二首·其一
作者：申时行
朝代：明
体裁：七言律诗

燕喜螽斯属至尊，宫廷喜庆谒乾坤。老臣听诏曾扶杖，使者衔纶又及门。咫尺威颜如昼接，殷勤天语自春温。当年衮职惭无补，何意频叨圣主恩。
再荷存问纪恩二首·其二
作者：申时行
朝代：明
体裁：七言律诗

一从揆路谢簪裾，两荷君王问起居。林卧尚承三锡宠，衮褒仍拜十行书。江湖迹远丹心在，霄汉恩长白发疏。易辙调弦今日事，葵衷欲献转踌蹰。
北固山
作者：申时行
朝代：明
体裁：七言律诗

宛转篮舆入翠微，崚嶒孤嶂出烟霏。江间洲渚萦如带，石上藤萝曳作衣。树色深依山雾合，钟声遥共白云飞。金焦对峙成三岛，倘许蓬壶著钓矶。
又登天平山
作者：申时行
朝代：明
体裁：七言律诗

十年五度到天平，灵寿初携赐杖行。丹壑长留松桧色，白头偏系薜萝情。盘纡树杪双林出，卓立云端万笏迎。更向层云攀绝顶，吾将此地学无生。
咏桂
作者：申时行
朝代：明

岩壑同栖处，风霜独秀时。暗飘灵隐粟，高擢广寒姿。露气侵衣袂，天香扑酒卮。桂丛吾自密，不负小山期。
堂联
作者：申时行
朝代：明
体裁：联

无毁无誉，三代直道而行；知止知足，四时成功者退。
大阅诗应制
作者：申时行
朝代：明
体裁：五言排律

庙略收群策，宸游简六师。代当全盛日，春是大蒐时。云捧苍龙驾，风回翠凤旗。辕门开复道，帐殿绕行麾。细柳前军驻，长杨后骑随。虬须天策将，猿臂羽林儿。拂剑星文动，弯弓月影披。连营分雁翼，布阵合鱼丽。礼示三驱正，锋藏九变奇。张侯仍是豹，贾勇尽如罴。引满双雕落，腾空万马驰。元戎归节制，法从肃威仪。讵数誇胡猎，还欣奏凯期。大风歌汉士，吉日诵周诗。我祖犁庭烈，先皇保泰规。永言思继述，持以赞雍熙。
娄东荆石公饷菊赋谢
作者：申时行
朝代：明

一水能通贯月槎，九秋偏赠傲霜花。琼枝濯濯深含露，紫艳丛丛细吐霞。开傍松轩成晚节，分来蓬岛是仙葩。试论禁苑追陪日，何似园林乐事赊。
存问纪恩
作者：申时行
朝代：明
体裁：七言律诗

十载江湖望帝阍，千秋心事向谁论。青蒲谏草留蓬阁，锦轴褒章到荜门。明主笑嚬关大计，老臣终始荷殊恩。讴歌不尽华封祝，更有刍荛荅至尊。
对菊
作者：申时行
朝代：明

独坐高斋汎羽觞，且看丛菊媚重阳。繁英乍吐丹霞色，冷艳全分白雪香。好共清幽矜晚节，偏从摇落殿秋光。疏花短发能相倚，三径犹怜岁月长。
小园初植牡丹结亭垂就忽放一花时逼长至
作者：申时行
朝代：明

新除药圃结亭台，倾国奇葩忽自开。霜后著花还傲菊，春前破萼？输梅。韶华岂为三冬借，阳气真从九地回。敢谓青皇私绿野，名园桃李暗相猜。
小园初植牡丹结亭垂就忽放一花时逼长至
作者：申时行
朝代：明
体裁：七言律诗

新除药圃结亭台，倾国奇葩忽自开。霜后著花还傲菊，春前破萼�输梅。韶华岂为三冬借，阳气真从九地回。敢谓青皇私绿野，名园桃李暗相猜。
小园看芙蓉
作者：申时行
朝代：明

西园试咏邺中词，正及朱华冒绿池。绰约偏多临水态，逍遥独抱拒霜姿。吴姬晓镜临妆早，楚客霞裳集锦迟。最爱秋江留晚色，尽教白首醉琼卮。
尧阶屈轶应制
作者：申时行
朝代：明
体裁：七言律诗

圣朝已自登元恺，灵卉还能指佞臣。自是乾坤扶正气，俨如殿陛立端人。触邪似与神羊并，就日常依历草新。倘使汉庭长借尔，何须请剑更埋轮。
应制题扇·杏梨白燕
作者：申时行
朝代：明

群芳烂熳吐春辉，双燕差池雪羽飞。玳瑁梁间寒色莹，水晶帘外曙光微。轻翻玉剪穿花过，试舞霓裳带月归。一自衔恩金屋里，年年送喜傍慈闱。
应制题画二首 其一 画鸡
作者：申时行
朝代：明
体裁：七言律诗

昂然独立羽毛鲜，金距横施绛帻悬。声彻铜龙初问寝，光寒紫陌共朝天。曣㬈陈宝祠神夜，咿喔秦关度客年。会向宫庭长警旦，国风今日正思贤。
应制题画二首 其二 画牛
作者：申时行
朝代：明
体裁：七言律诗

莹蹄骍角向东菑，短笛轻蓑跨牧儿。春雨一犁归陇后，夕阳三径下山时。桃林已见櫜戈早，渤海休嫌卖剑迟。明主只今忧稼穑，农人处处咏来思。
应制题黄台莲二首
作者：申时行
朝代：明

九疑山下分奇种，百子房中吐瑞姿。朵朵黄云团羽盖，为迎金母下瑶池。芙蓉为？菊为裳，高结重台散异香。见说君王频问寝，名花长映御袍黄。
应制题黄台莲二首·其一
作者：申时行
朝代：明

九疑山下分奇种，百子房中吐瑞姿。朵朵黄云团羽盖，为迎金母下瑶池。
应制题黄台莲二首·其二
作者：申时行
朝代：明

芙蓉为？菊为裳，高结重台散异香。见说君王频问寝，名花长映御袍黄。
应制题黄台莲二首·其二
作者：申时行
朝代：明
体裁：七言绝句

芙蓉为�菊为裳，高结重台散异香。见说君王频问寝，名花长映御袍黄。
御史大夫沈纯甫邀汎南湖集真如寺
作者：申时行
朝代：明
体裁：七言律诗

画舸乘流锦席开，招携仍到给园来。新投慧远三生社，旧识休文八咏才。抗疏功名真脱屣，逃人踪迹且衔杯。相从并是忘机者，湖上群鸥莫浪猜。
恭题画鹰
作者：申时行
朝代：明
体裁：七言律诗

何处苍鹰掣锦绦，霜林飒飒洒风毛。㩳身万里层霄迥，侧翅三秋杀气高。狡兔应还愁窟穴，鸴鸠那敢决蓬蒿。圣朝祝网开三面，抟击何须借尔曹。
恭题黑兔图应制
作者：申时行
朝代：明

梁苑驯游日，周京率舞时。重阴符水德，千载表宸禧。似与阳乌并，还将雾豹疑。玉衡光乍掩，县圃色全移。？药参神鼎，开罝赖圣慈。干城犹在野，应诵国风诗。
恭题黑兔图应制
作者：申时行
朝代：明
体裁：五言排律

梁苑驯游日，周京率舞时。重阴符水德，千载表宸禧。似与阳乌并，还将雾豹疑。玉衡光乍掩，县圃色全移。�药参神鼎，开罝赖圣慈。干城犹在野，应诵国风诗。
感怀
作者：申时行
朝代：明
体裁：古风

朝旭映芙蕖，天然发华姿。凉飙振梧桐，落叶何纷披。物性从所受，荣瘁固有时。玑衡自旋转，陵谷常迁移。良贵匪轩冕，真乐在茆茨。所以考槃士，衡泌独栖迟。亭亭傲霜柏，蔼蔼倾阳葵。优游以终老，素心恒自持。
晨起观荷花
作者：申时行
朝代：明

水榭临文漪，晨㬢出旸谷。宛彼芙蕖花，嫣然媚初旭。焕若丹霞敷，晔如锦云簇。秾艳复芬馡，可以娱心目。须臾日渐中，敛华閟清馥。匪乏倾阳姿，将无避炎燠。舒卷固有时，昕晡递相续。努力爱朝晖，寸阴如尺玉。
月季花翠雀
作者：申时行
朝代：明

奇葩竞吐汉宫春，日日含香送紫宸。千叶能随蓂荚荗，四时常应桂轮新。乍疑胜里金花巧，却讶枝间翠凤驯。愿以长春歌圣寿，还将解网颂皇仁。
杏花
作者：申时行
朝代：明

上林佳处午桥边，半染赪霞半著烟。记得曲江春日里，一枝曾占百花先。
杏花
作者：申时行
朝代：明

坊开裴野锦，花发董林株。望欲迷琼苑，栽宜近白榆。微风舒露脸，小雨湿烟须。春意枝头闹，从教醉玉壶。
松
作者：申时行
朝代：明

宛转随高阜，青葱结茂林。团云低盖影，挟雨送涛音。节抱风霜苦，根盘岁月深。亦知弘㬌意，山阁助清吟。
柳
作者：申时行
朝代：明

泥融沙涨雪痕消，到处芳菲著旧条。隔水半藏青雀舫，迎风斜倚赤栏桥。楼头人醉初横笛，灞口春阴不上潮。陶令柴桑归去久，五株门外已飘摇。
桂
作者：申时行
朝代：明

招隐曾缘桂树留，追欢仍爱小山幽。尊前露气浮清汉，云里天香散碧秋。老干已分蟾窟种，良宵堪续兔园游。灵椿晚岁能相傍，花底何妨醉白头。
桃溪
作者：申时行
朝代：明

分得元都种，依然玉洞春。逶迤成曲径，烂漫及芳辰。锦叠溪边浪，红销雨后尘。武陵差可拟，吾岂避秦人。
桃花
作者：申时行
朝代：明

万山回合似天台，二月桃花已遍开。映水却疑乘浪煖，缘崖故是倚云栽。乱红飞雨沾衣袂，碎锦分霞入酒杯。漫道武陵仙路远，探奇有客问津来。
梅花
作者：申时行
朝代：明

庾岭春姿占早芳，梁园夜色转辉光。毰毸已见花如霰，瑩洁还疑玉有香。积处寒侵姑射骨，融来暗洗寿阳妆。此时独对遥相忆，吹笛关山总断肠。
梅花
作者：申时行
朝代：明
体裁：七言律诗

庾岭春姿占早芳，梁园夜色转辉光。毰毸已见花如霰，莹洁还疑玉有香。积处寒侵姑射骨，融来暗洗寿阳妆。此时独对遥相忆，吹笛关山总断肠。
楚颂亭
作者：申时行
朝代：明
体裁：五言律诗

为怜湘浦色，聊借洞庭株。有地容嘉树，无心利木奴。绿苞含露润，朱实带霜腴。岁晚留芳洁，还疑挹左徒。
汎湖观白莲花
作者：申时行
朝代：明
体裁：七言律诗

夹堤菡萏剧芬馡，载酒兰桡逗日辉。千顷蔚蓝迎棹破，一双属玉绕塘飞。月明汉浦留琼佩，云净湘江浣素衣。容与中流看不厌，夜深歌逐采莲归。
洞庭篇寿严中翰
作者：申时行
朝代：明
体裁：古风

崔嵬乎洞庭之山，乃在勾吴之墟具区之薮。芙蓉点点七十二，双结青螺绾其口。我昔凌沧洲，振衣千仞巅。西登缥缈接银汉，东望莫釐生紫烟。珠宫贝阙俨相向，恍似员峤方壶天。吾闻灵威丈人入林屋，手探苍水金庭箓。又闻毛公羽化留空坛，时有鸾鹤来云端。兹山信美多灵秘，幽栖故是神仙地。主人三殿倦挥毫，出山便作还山计。只今六十早归田，摄生日诵参同篇。洞庭之水酿春酒，醉来恣拍洪厓肩。
游一云寺
作者：申时行
朝代：明
体裁：古风

散步出平林，穷攀度高岭。遥闻梵呗音，遂入招提境。晨台耸翠屏，菊泉注金井。丈室禅灯明，祗园佛日永。青浮云一丘，碧破天万顷。古桧结重阴，疏篁散清影。寺深山更幽，雨至风忽猛。绕径莓苔生，凭轩衣袂冷。坐久不知还，盘桓弄馀景。胜游俱幻迹，悠然动深省。
游焦山
作者：申时行
朝代：明
体裁：七言律诗

江天鼓棹入林皋，胜地攀缘兴转豪。帆影乱飞京口渡，滩声骤激海门涛。布金法界栖云净，浮玉仙岩架壑高。石壁留题俱幼迹，摩挲读遍首频搔。
游金山二首·其一
作者：申时行
朝代：明
体裁：七言律诗

青螺丹鹫结氤氲，振策淩高破夕曛。千地楼台孤屿出，万家城市两涯分。峰前夜汲中泠月，渡口晴披北固云。徙倚江天频送目，烟波愁思转缤纷。
游金山二首·其二
作者：申时行
朝代：明
体裁：七言律诗

巨鳌曾拥六龙游，今古名区日夜浮。拔地孤峰淩上界，擎天一柱砥中流。山腰阁枕鼋鼍窟，海口湖吞雁鹜洲。四起风波还自定，法轮长巩帝王州。
游阳山
作者：申时行
朝代：明
体裁：七言排律

阳山高峙郡城西，紫气氤氲碧落齐。鸟道百盘淩恍惚，鹫峰一柱截虹蜺。层空半压穹窿胜，绝顶平临岝㟧低。天与冈峦开宝地，人从霄汉蹑丹梯。藤梢碍石疑中断，树杪攀崖更上跻。笠泽晴波遥见鹢，扶桑朝旭远闻鸡。亭标浴日悬新搆，壁洗常云识旧题。古庙白龙行雨过，危巢苍鹘向风栖。阴森忽起松间籁，偪仄谁开李下蹊。落照重重衔夕嶂，飞泉㶁㶁灌春畦。荡胸海色三山出，入眦烟光万井迷。指点吴宫萋碧草，依稀秦观护金泥。山僧习静时鸣磬，野客寻幽独杖藜。欲学卢敖游汗漫，言从慧远住招提。啸歌直拟邀鸾鹤，来往惟应伴鹿麋。酩酊不辞归路晚，玉壶春酒正堪携。
烛泪
作者：申时行
朝代：明

风袭帘帷炬色寒，鲛珠错落泻银盘。红绡半湿金莲吐，紫焰微销玉箸残。传蜡汉宫春厌浥，绝缨楚馆夜阑干。须知归院承恩日，涓滴还将雨露看。
烟柳·其一
作者：申时行
朝代：明
体裁：七言律诗

拂地长翻绮陌尘，弄晴偏学黛眉颦。三眠弱缕深如羃，一抹轻绡黯未匀。嘶入紫骝难辨影，坐来黄鸟易藏身。千条青琐还能记，御气氤氲晓色新。
烟柳·其二
作者：申时行
朝代：明
体裁：七言律诗

浅绿轻黄半吐姿，长堤曲沼万垂丝。才消冻水先窥眼，乍著条风已放眉。陌上折来偏弄色，楼头望去转萦思。一年一报芳非节，漫向河桥怨别离。
登泖塔
作者：申时行
朝代：明
体裁：七言律诗

澄波万顷一峰孤，云树烟岚总画图。八月浮槎淩汗漫，四天开阁浸虚无。禅灯影动鱼龙出，梵铎声高鹳鹤呼。把酒凭栏看不厌，好将身世寄菰芦。
登烟雨楼
作者：申时行
朝代：明
体裁：七言律诗

湖心杰阁敞云扉，双屐凌高一振衣。雨外菰蒲青黯黯，烟中杨柳绿依依。平沙水漫鱼争跃，远浦天长鸟倦飞。恍惚潇湘看暮景，凭轩徙倚欲忘归。
登穹窿山入宁邦寺
作者：申时行
朝代：明
体裁：古风

昔闻阳山高，不敌穹窿半。而我登其颠，振衣凌汗漫。居然五岳尊，突作三吴冠。天目来蜿蜒，具区环浩涆。排云豁洞庭，出日恍秦观。邃谷吐烟霞，层峦入霄汉。盘纡磴道危，杳霭峰纹乱。石裂纷下驰，厓崩划中断。崚嶒结鹫头，逶逦出龙干。钟磬发林间，招提在天畔。古松剥生皴，丰草深没骭。藤坞既蒙茸，雨泉亦漫漶。传闻古鱼吏，白日生羽翰。仙踪不可求，目境有馀玩。辟谷辞人间，愿与赤松伴。
立春日赐百官春饼
作者：申时行
朝代：明

紫宸朝罢听传餐，玉饵琼肴出大官。斋日未成三爵礼，早春先试五辛盘。回风入仗旌旗暖，融雪当筵七箸寒。调鼎十年空伴食，君恩一饭报犹难。
竹径
作者：申时行
朝代：明
体裁：五言律诗

欲借淇园胜，凌霜挺万竿。月来金影碎，风动玉声寒。障暑阴堪息，停云秀可餐。相过惟二仲，尽日倚琅玕。
竹粉
作者：申时行
朝代：明
体裁：七言律诗

浮筠忽自散琳琅，解箨依然抱雪霜。应是凤苞扬素彩，非关蝶翅腻琼芳。铅华半染湘妃泪，玉笋微含汉署香。不见侍中频拭面，晓来新雨沐苍筤。
缺题
作者：申时行
朝代：明

冷艳疏枝擢素秋，结茅相对转清幽。摘来自喜簪蓬鬓，只恐黄花笑白头。
缺题
作者：申时行
朝代：明

筑圃双林畔，看花百卉先。含春俱绰约，缀雪暂清妍。景弄孤山月，香分庾岭天。任教催白发，索笑自年年。
芙蓉
作者：申时行
朝代：明

群芳摇落后，秋色在林塘。艳态偏临水，幽姿独拒霜。汉皋霞作佩，湘曲锦为裳。白首沧江上，相看醉夕阳。
茅亭对菊·其一
作者：申时行
朝代：明
体裁：七言绝句

冷艳疏枝濯素秋，结茅相对转清幽。摘来自喜簪蓬鬓，只恐黄花笑白头。
茅亭对菊·其二
作者：申时行
朝代：明
体裁：七言绝句

金英佳色逐人来，未到重阳已烂开。且为岁寒留晚节，满城风雨莫相催。
茅亭看菊
作者：申时行
朝代：明

小结茅斋掩荜门，翛然风物似山村。一丘高卧身仍健，三径新锄菊尚存。丽色盈盈开锦障，幽香冉冉注清尊。谁知摇落风霜候，偏荷栽培雨露恩。
莫釐峰
作者：申时行
朝代：明
体裁：七言律诗

莫釐千仞削芙蓉，贾勇能攀最上峰。陡绝丹梯淩日观，依稀玉检护云封。澄湖渐隐中流楫，远寺惟闻下界钟。敢谓胜游同谢傅，东山蜡屐有遗踪。
莲花
作者：申时行
朝代：明

碧沼渟寒玉，红蕖映绿波。妆凝朝日丽，香逐晚风多。游戏金鳞出，飞扬翠羽过。纳凉依水榭，还续采莲歌。
菊
作者：申时行
朝代：明

诛茅疏野径，种菊拟山家。秀擢三秋干，奇分五色葩。凌霜留晚节，殿岁夺春华。为道餐英好，东篱兴独赊。
落花八首
作者：申时行
朝代：明

铜台金谷总堪伤，昔日繁华已就荒。香入燕泥添旧垒，影归鸾镜作残妆。帘栊飞絮随春老，庭院游丝共日长。闻说仙葩能不谢，谁从海外觅奇方。名园佳卉剧堪怜，玉褪香消倍黯然。旖旎不禁含雨堕，轻扬无奈逐风颠。汉宫憔悴悲颜色，韦曲萧条感岁年。春去春来如有限，试将圆缺问婵娟。扑面窥帘故恼人，秾华能得几回新。漂摇逐浪浑无赖，澹荡随风似有因。青鸟衔来沾绮席，紫骝嘶去踏红尘。呼童扫径还教住，醉客何妨吐锦茵。繁华过眼若为情，独倚雕栏数落英。朱户月来虚弄影，玉阶星陨不闻声。惊鸿雒浦游魂远，飞燕朝阳舞态轻。几日啼将春色换，教人错恨树头莺。剩紫残红惨不禁，狂蜂醉蝶杳难寻。闲阶半蚀苔痕浅，曲径全埋草色深。游子骤惊风雨梦，美人长抱岁时心。枝头取次成青子，且共携尊坐绿阴。香阁缤纷可自由，艳姿狼藉倩谁收。铅华有恨空辞辇，罗绮无情宛堕楼。流出御沟春脉脉，迷来仙洞水悠悠。风光递转寻常事，可奈年年送白头。残英片片入埃尘，芳径迢迢遍草莱。野鹿衔将溪畔过，杜鹃啼向月中来。偶经别院飘歌扇，忽舞前檐送酒杯。不似无情东逝水，明年还逐艳阳开。春风吹老夕阳斜，一笑嫣然度岁华。暂与名园敷锦绣，终怜幻质委泥沙。白头吟罢空相忆，红颊啼残转自嗟。疑是瞿昙新说法，故教天女散空花。
落花八首·其一
作者：申时行
朝代：明

铜台金谷总堪伤，昔日繁华已就荒。香入燕泥添旧垒，影归鸾镜作残妆。帘栊飞絮随春老，庭院游丝共日长。闻说仙葩能不谢，谁从海外觅奇方。
落花八首·其七
作者：申时行
朝代：明

残英片片入埃尘，芳径迢迢遍草莱。野鹿衔将溪畔过，杜鹃啼向月中来。偶经别院飘歌扇，忽舞前檐送酒杯。不似无情东逝水，明年还逐艳阳开。
落花八首·其三
作者：申时行
朝代：明

扑面窥帘故恼人，秾华能得几回新。漂摇逐浪浑无赖，澹荡随风似有因。青鸟衔来沾绮席，紫骝嘶去踏红尘。呼童扫径还教住，醉客何妨吐锦茵。
落花八首·其二
作者：申时行
朝代：明

名园佳卉剧堪怜，玉褪香消倍黯然。旖旎不禁含雨堕，轻扬无奈逐风颠。汉宫憔悴悲颜色，韦曲萧条感岁年。春去春来如有限，试将圆缺问婵娟。
落花八首·其五
作者：申时行
朝代：明

剩紫残红惨不禁，狂蜂醉蝶杳难寻。闲阶半蚀苔痕浅，曲径全埋草色深。游子骤惊风雨梦，美人长抱岁时心。枝头取次成青子，且共携尊坐绿阴。
落花八首·其八
作者：申时行
朝代：明

春风吹老夕阳斜，一笑嫣然度岁华。暂与名园敷锦绣，终怜幻质委泥沙。白头吟罢空相忆，红颊啼残转自嗟。疑是瞿昙新说法，故教天女散空花。
落花八首·其六
作者：申时行
朝代：明

香阁缤纷可自由，艳姿狼藉倩谁收。铅华有恨空辞辇，罗绮无情宛堕楼。流出御沟春脉脉，迷来仙洞水悠悠。风光递转寻常事，可奈年年送白头。
落花八首·其四
作者：申时行
朝代：明

繁华过眼若为情，独倚雕栏数落英。朱户月来虚弄影，玉阶星陨不闻声。惊鸿雒浦游魂远，飞燕朝阳舞态轻。几日啼将春色换，教人错恨树头莺。
落花十首·其一
作者：申时行
朝代：明
体裁：七言律诗

一年一度惜芳丛，破萼辞条转盼中。琼苑乍惊飞霰白，锦林俄散落霞红。蛛丝罥住香犹殢，羯鼓催来色已空。荣悴由来凭造化，飘零不敢怨东风。
落花十首·其三
作者：申时行
朝代：明
体裁：七言律诗

扑面窥帘故恼人，秾华能得几回新。漂摇逐浪浑无赖，澹荡随风似有因。青鸟衔来沾绮席，紫骝嘶去踏红尘。呼童埽径还教住，醉客何妨吐锦茵。
落花十首·其二
作者：申时行
朝代：明
体裁：七言律诗

名园嘉卉剧堪怜，玉褪香消倍黯然。旖旎不禁含雨堕，轻扬无奈逐风颠。汉宫憔悴悲颜色，韦曲萧条感岁年。春去春来如有恨，试将圆缺问婵娟。
落花十首·其五
作者：申时行
朝代：明
体裁：七言律诗

残英片片入尘埃，芳径迢迢遍草莱。野鹿衔将溪畔过，杜鹃啼向月中来。偶经别院飘歌扇，忽舞前檐送酒杯。不似无情东逝水，明年还逐艳阳开。
落花十首·其四
作者：申时行
朝代：明
体裁：七言律诗

繁华过眼若为情，独倚雕栏数落英。朱户月来虚弄影，玉阶星陨不闻声。惊鸿洛浦游魂远，飞燕昭阳舞态轻。几日啼将春色换，教人错认树头莺。
落花诗后二十首·其一
作者：申时行
朝代：明
体裁：七言律诗

春林飞色到晴窗，忽有残英堕玉缸。乍逐飘风过紫陌，还随流水到沧江。兴阑祇觉啼莺缓，梦断空留睡蝶双。无奈倚栏频惜别，芳心一片未能降。
落花诗后二十首·其三
作者：申时行
朝代：明
体裁：七言律诗

香雾濛濛锁杏园，流波冉冉出桃源。招寻药圃频经眼，送别荒郊几断魂。弹指乍惊春黯澹，攒眉空倚月黄昏。不须武仲长辞客，罗雀年来绝埽门。
落花诗后二十首·其二
作者：申时行
朝代：明
体裁：七言律诗

洛阳如锦是耶非，欲访名花见已稀。宛转依人低入幌，迢遥逐客暗沾衣。漳河逝水愁难挽，巫峡行云恨不归。独有丹青收景色，屏帏长得漏春辉。
落花诗后二十首·其四
作者：申时行
朝代：明
体裁：七言律诗

良时美景斗妖娆，才到春深已暗飘。自与烟云同聚散，非关风雨独漂摇。湘妃泪尽留斑竹，嬴女台空咽紫箫。谩道上林工剪綵，人间生意总萧条。
访赵凡夫别墅
作者：申时行
朝代：明
体裁：五言律诗

扶筇蹑翠微，倒屣逗岩扉。石坞松萝绕，山斋蕨笋肥。宿云开半榻，飞瀑溅初衣。共有濠梁思，悠然息是非。
赋得桂子月中落
作者：申时行
朝代：明
体裁：古风

古来灵隐标奇胜，鹫岭龙宫相掩映。静夜千峰散绿烟，清秋万顷开冰镜。云外飘飖若雨珠，广寒迸出青珊瑚。淋漓露气垂金粟，缥缈天香坠玉壶。初疑仙杵投灵药，忽似昙花零碧落。衔实何方集远鸡，绕枝几度惊飞鹊。银阙琼楼不可攀，长留膏馥在人间。传神独有延清句，不用淮南赋小山。
赠大参冯元成
作者：申时行
朝代：明
体裁：七言律诗

才名蔚起缙云司，使辙曾劳万里驰。指顾山川归品藻，巡行郡国仰风仪。一官玩世终投隐，十载还家始及耆。闭户祇今多著述，山中日月为君私。
赠张左虞都尉
作者：申时行
朝代：明

暂尔无推择，居然一隐沦。才高应不贱，禄厚岂长贫。缓带闻羊祐，投壶识祭遵。他年传儒将，君肯后斯人。
适适园牡丹亭
作者：申时行
朝代：明

洛中移小景，亭北倚新妆。题处皆名品，开时正艳阳。露凝酣酒色，风度返魂香。解道称姚魏，繁华压众芳。
适适圃柳堤
作者：申时行
朝代：明
体裁：五言律诗

一借河桥色，春留水阁阴。笼烟眉锁黛，飏日缕垂金。叶底三眠梦，枝头百啭音。五株频对咏，真慰故园心。
题御扇所画鹡鸰葵兰
作者：申时行
朝代：明

花萼楼前过鹡鸰，群飞相逐总含情。非关原上秋声急，自傍林间淑景鸣。影散瑶阶葵日午，音调玉管蕙风清。当时集木称奇瑞，何似仪庭应圣明。
题贺九寺
作者：申时行
朝代：明
体裁：七言律诗

吴王昔日登高地，千载犹传贺九名。不见旌旗疏辇道，尚闻岩谷应呼声。莲峰静拭寒烟吐，岭树常衔夕照明。寂寞山僧时倚杖，荒郊閒看鹿麋行。
麦
作者：申时行
朝代：明

芃芃秀色挺来牟，片片黄云似水流。风作跳波时隐见，雨添新涨乍沈浮。晴畦锦漾千层瀫，寒垄涛生四月秋。却怪狂澜频起陆，漫教文伟赋中愁。
送张玉笥中丞进擢总河
作者：申绍芳
朝代：明
体裁：七言律诗

玄圭初锡自宸衷，四载勤劳特借公。开府夙推真使相，导河新命少司空。舳舻风引桃花浪，海甸云兴瓠子宫。何独甘棠思召伯，转输专倚酂侯功。
寄友
作者：申钦
朝代：明
体裁：七言律诗

广陵三月已飞花，汉水孤帆落日斜。新结茅茨分洞府，欲随麋鹿作生涯。平波细雨催耕犊，曲水游鱼上钓叉。举世尽从忙里过，似君行乐独堪誇。
一笑
作者：畅一清
朝代：明
体裁：七言律诗

落落长风卷岸沙，倦馀行子合归家。讹言正愁市上虎，酒影一笑杯中蛇。曳杖闲行随野鹿，看儿默坐数栖鸦。向来宠辱休重问，只此优游度岁华。
东河驿
作者：畅一清
朝代：明
体裁：五言律诗

秦岭暮冲雪，东河朝履冰。孱躯一伛偻，病眼双瞢腾。冻鸟住不住，乱山层复层。夜寒愁拥被，无语对瓜灯。
修武寄陆克深大参约河内一会
作者：畅一清
朝代：明
体裁：古风

玉堂少日瞻风神，一麾南去春复春。已知气概抗流俗，何止文章能润身。当时沮遏者谁子？凤池亟夺良有因。明廷未乏班马辈，揣分甘与簿书亲。叙州九载多劳绩，闾阎礼让风俗淳。黄堂坐啸若无事，盘错到手纷如尘。功成进佐七州伯，褰帷处处宣皇仁。行河决狱总经义，以儒饰吏斯言真。任渠喜事笑迂腐，忍贪劳伐听吟呻。西州过客问民吏，共道我侯为吏循。因君重感苍生念，四野触目双眉颦。直从徐扬向怀卫，白屋萧条生意屯。黄河流徙固天数，胜天有术须吾人。虽云盛平异卵累，亦可先几忧厝薪。公才自是济时具，恨不专制当通津。杞天漆室本迂诞，愚者一得公休嗔。相违百里阻欢合，策马欲进仍逡巡。北风吹沙天宇暗，后庭残叶声相闻。乃知良会不易得，聊以尺素通殷勤。交神命驾如有意，或者河内逢寇恂。
偶述
作者：畅一清
朝代：明
体裁：五言律诗

垂髫谒紫宸，四十一回春。年如下阪路，身是未归人。故国青山旧，穷边白发新。世情自翻覆，吾独任吾真。
和苏长公聚星堂禁体韵
作者：畅一清
朝代：明
体裁：古风

风团一掬枯桐叶，瓦炉活火初烹雪。是时真宰设奇观，物态人情两幽绝。悬崖老树僵不死，生意往往存摧折。江山一色天冥冥，鸟影不度人踪灭。孤舟把钓吾所爱，有肘真被微官掣。急呼红烛照金杯，不觉醉颜生绮缬。欧苏白战有严禁，馀子效颦徒琐屑。今我不乐真成痴，半百光阴过如瞥。鸣呼世人多附热，此兴萧萧向谁说？君看桃李斗春妍，谩道广平心似铁。
宁惟臣话旧有作
作者：畅一清
朝代：明
体裁：古风

京华抗师席，英俊纷追随。于时云路中，后先争奋飞。文章华馆阁，论谏光琐闱。联班布台省，各各能自持。荏苒三十年，大半金与绯。建立有大小，一节无瑕疵。得丧不皆齐，贵此名誉垂。君居诸子中，洒然绝尘姿。敬皇乐从谏，封事多匡时。曾毁延龄麻，不受若讷嗤。东藩具瞻地，早被朝堂推。霜蹄忽以蹶，三年滞鹾司。旧物始光复，新闻随飙驰。我岂河汾俦，敢称房魏师。姓名幸有托，聊以慰衰迟。一灯话畴昔，离绪千缕丝。眷言平生交，对酒安可辞！出门冰雪厉，万物敛华滋。灰葭动律管，阳回无愆期。晚节益自珍，持满须惕而。皓缟白苧裳，勿使缁尘缁。诗成寄同志，庶以存箴规。
富春道中
作者：畅一清
朝代：明
体裁：五言律诗

远屿迷新涨，回汀带急流。野花疑送客，江月巧窥舟。独坐成遐想，逢人话旧游。烟霞何处所，吾亦爱寻幽。
巡边偶作
作者：畅一清
朝代：明
体裁：七言律诗

一出频看陇月圆，朔云回首隔晴川。乡心已落征鸿后，行色还当小雪前。二十年来三建节，六千里外五筹边。亦知保障为长策，全陕苍生望息肩。
江上偶吟
作者：畅一清
朝代：明
体裁：七言律诗

浪花摇曳急流分，徙倚船窗日又曛。万里江山低度鸟，一林春树半含云。帆归驿路看看近，岸有渔歌历历闻。莫向朱弦挥楚调，别情乡思转纷纷。
渡江·其一
作者：畅一清
朝代：明
体裁：七言绝句

黄尘脱屣一身轻，十载无功耻圣明。独立江风吹短发，渚云汀草各关情。
渡江·其三
作者：畅一清
朝代：明
体裁：七言绝句

玉关人老貂裘敝，《白雪》歌寒铁砚存。已办轻车随款段，寻幽日日水西村。
渡江·其二
作者：畅一清
朝代：明
体裁：七言绝句

江头如听可人招，鼓枻放歌歌泬寥。秋色满船月皎皎，水声入树风萧萧。
瀛海道中杂作·其一
作者：畅一清
朝代：明
体裁：五言律诗

潦倒思乡客，迟回溯浪舟。树连云外寺，城带海边楼。病湿偏愁雨，年衰不奈秋。偶然谈世事，犹动庙堂忧。
瀛海道中杂作·其二
作者：畅一清
朝代：明
体裁：五言律诗

天空秋有籁，海近夜通潮。独树如相待，群鸥不受招。贫馀诗券在，愁仗酒兵销。何用谈生计，故山随老樵。
秋兴
作者：畅一清
朝代：明
体裁：七言律诗

倚棹江天百感生，倦扶筇杖且闲行。萧萧红叶夕阳下，冉冉白鸥秋水明。饮量暗随诗力减，路歧真向老怀平。苍蝇不省寒将至，何处飞来漫作声。
谒咸阳王庙
作者：畅一清
朝代：明
体裁：七言律诗

香火高城庙貌崇，邦人相对泣遗忠。汉廷才望金车骑，唐代勋庸浑侍中。地尽关山开禹迹，人于弦诵识华风。车书又属文明运，犹有新碑纪旧功。
谒睢阳协忠庙
作者：畅一清
朝代：明
体裁：七言律诗

一旅间关百战中，渔阳鼙鼓避英风。城危竟失江淮蔽，义正终收郭李功。灭贼死甘为厉鬼，拥兵身恨失奸雄。年年明水祠宫在，不愧前朝表协忠。
迎建储韶
作者：畅一清
朝代：明
体裁：七言律诗

八叶重熙戴宠灵，万方和气拥明廷。虹光下绕坤宫赤，春色潜浮震殿青。江汉有潮归少海，华夷随地仰前星。遥知问寝笼楼日，帝范分明列禦屏。
送王司徒提督贵州军务
作者：畅一清
朝代：明
体裁：七言律诗

万里车书僰道通，夜郎何事阻华风。我公旧有绥怀略，此去休论战伐功。八部蛮烟行处尽，盘江春瘴洗来空。都匀白骨凭谁念，风雨啾啾恨未穷。
迟五雪
作者：病痴道人广衍
朝代：明
体裁：七言绝句

几回惊出犬空吠，云影常疑船进桥。日暮还来溪上立，乳鸦如叶缀寒条。
登岳
作者：白世卿
朝代：明
体裁：五言律诗

著屐登高地，诗人得共游。五更常见日，三伏早生秋。雨向山腰起，泉当石眼流。岳灵通变化，万里走神州。
凤嶂旸晖
作者：白云端
朝代：明

彩嶂曾来丹凤鸣，万年由此得芳名。轻烟黯淡凝朝露，斜日苍茫弄晚晴。佳瑞祇应翔玉阙，德辉犹自下山城。地钟灵异文风秀，杳霭时闻子夜笙。
秋夜
作者：白元恒
朝代：明

草堂清夜雨初收，小雨寒萤湿不流。独卧床头思往事，砌虫啼破一帘秋。
县津夜泊
作者：白光勋
朝代：明
体裁：五言律诗

旅泊依津口，重游属暮年。钟声隔岸寺，人语渡湖船。月上蒹葭远，灯横岛屿连。夜深风更急，落雁不成眠。
过女郎墓
作者：白南金
朝代：明
体裁：古风

昔年曾望女郎山，今年来过女郎墓。山前零落女郎家，墓上摧残女郎树。一行姊妹不知春，行人犹自伤春莫。绣水潺湲亦解愁，花落莺啼烟不流。夕阳欲作招魂赋，凄风冷雨堕山头。吁嗟仙迹休沦没，迟我同为汗漫游。
三月晦日
作者：白圻
朝代：明

节序如转烛，春归不肯迟。破愁应赖酒，适兴可无诗。草色迷蝴蝶，花枝泣子规。清和自佳候，倏忽到南陂。
与友人夜酌
作者：白圻
朝代：明

萧萧官署坐黄昏，故国风光到海门。吴地月明山吐影，越江秋半水收痕。他乡叙旧知新事，残夜论诗对酒尊。尔我悠然情未已，一声寒角断吟魂。
云南司水亭次韵
作者：白圻
朝代：明

徙倚天光树影中，微吟莫放酒杯空。韶华老去池亭在，閒看东风舞落红。
倚韵答林见素都宪
作者：白圻
朝代：明

平寇归来蜀道长，江天落日正苍茫。乾坤勋业名长在，鸥鹭心机世两忘。枫岭地晴丝冉冉，兰溪风静水浪浪。云庄亭上诗千首，不羡裴公绿野堂。
兰亭修褉图
作者：白圻
朝代：明
体裁：七言绝句

飞觞泛水集群贤，文采风流自往年。静里披图怀胜事，一川新绿锁轻烟。
初夏与王宋二同寅夜坐用杜韵
作者：白圻
朝代：明

微凉动修竹，晚色上楼迟。待月清吟处，看山露坐时。鸟轻飘紫毳，虫细吐清丝。尊酒聊乘兴，还期续短诗。明月照尊酒，凉风拂树头。醉馀山简兴，吟破杜陵愁。警柝通宵急，疏星带水浮。林塘危坐久，景物似新秋。
初夏与王宋二同寅夜坐用杜韵·其一
作者：白圻
朝代：明

微凉动修竹，晚色上楼迟。待月清吟处，看山露坐时。鸟轻飘紫毳，虫细吐清丝。尊酒聊乘兴，还期续短诗。
初夏与王宋二同寅夜坐用杜韵·其二
作者：白圻
朝代：明

明月照尊酒，凉风拂树头。醉馀山简兴，吟破杜陵愁。警柝通宵急，疏星带水浮。林塘危坐久，景物似新秋。
别邵二泉方伯
作者：白圻
朝代：明

别酒淋漓泻玉觞，江亭腊破早梅芳。天连烟草离情迥，雁度寒云去路长。秋月曾看明两浙，春风又见转南阳。元和聚散寻常事，独有同年谊不忘。
园亭晚坐用杜韵
作者：白圻
朝代：明

吏散寻幽去，园亭独自娱。春苔堕马迹，暮蝶蹴花须。句向閒时得，名惭待价沽。坐看新月上，身世欲忘吾。
夜集吴兴天宁寺
作者：白圻
朝代：明

绿樽清话倚残灯，把卷题诗取次增。海味分甘尝远客，春茶旋煮出高僧。风吹湖面秋千顷，月落山腰雪几层。信宿分襟情不尽，梵宫高处拟重登。
太白楼次林兵部利瞻韵
作者：白圻
朝代：明

去日尝登太白楼，重临画槛挹寒流。丹山有路通瀛海，黄菊多情傲晚秋。千里烟波迷客思，满江风雨动乡愁。酒酣极目天涯暮，远浦人归一叶舟。
宁海道中
作者：白圻
朝代：明

山路萦纡白昼长，青青涧草弄幽香。风光莫讶春逾半，阴谷梅花尚未芳。
宣平道中
作者：白圻
朝代：明

丽水南来接丽峰，虬龙腾偃霭重重。铁崖万仞当空立，白练千寻傍午舂。山腹云深迷望眼，溪头雨过漫行踪。乘危历险非耽赏，王事旬宣在靖共。
小憩
作者：白圻
朝代：明

登登山北路，面面对斜阳。云宿溪松暗，风吹晚稻香。空山无酒馆，古驿有茶洋。小憩思民隐，惊秋鬓欲霜。
斋居
作者：白圻
朝代：明

中宵不寐数严更，梅影横斜伴月明。庭院风来寒正峭，池塘雨后水初平。斋心对越臣工肃，客思能忘岁序惊。晓色氤氲天驾返，禁庭遥忆庆仪成。
松云庵次韵赠李方伯惟诚
作者：白圻
朝代：明

山外楼台倚大荒，山中岁月静禅堂。诗从左辖吟西寺，酒向东邻过短墙。古树寒云迷去辙，空阶夜雨对焚香。不须到处栽桃李，已有甘棠荫此方。
水口驿次韵
作者：白圻
朝代：明

新涨晴江树杪船，隔年归路远依然。灯开夜市山楼畔，吏报邮签水驿边。未息蛮烟愁鬓改，易通鱼札喜家便。更怜臈后多残雪，荔子才殷桔柚悬。
江亭饯别赠袁太守德宏
作者：白圻
朝代：明

荣捧麟符出帝京，汉中千里得专城。云横栈道侵天碧，江泻巴陵漱石清。地辖三方归统制，山围四境足农耕。承平好展匡时略，不使文翁独擅名。
池上
作者：白圻
朝代：明

波动鱼儿戏，风翻莲叶香。偶来成独步，花雾湿衣裳。
浙江驿别杭东卿佥事赴京进表
作者：白圻
朝代：明

寒屋风灯乱，秋江夜雨鸣。浮云怜去住，尊酒叙平生。魏阙衣冠会，钧天礼乐成。甘棠歌更发，召伯重南行。
游永宁寺次巡抚邓中丞韵
作者：白圻
朝代：明

晴日看山影未穷，竹林迢递小溪东。草铺横野新春雨，莺啭垂杨过午风。杯酒不须怜我老，笑歌方幸与君同。疏钟急柝归途晚，灯火前村隐树红。
独坐
作者：白圻
朝代：明

深树春鸠语，小亭春昼长。竹床初睡起，风引落花香。
甘露寺别家兄
作者：白圻
朝代：明

野寺同过酒漫倾，梅花月色照离情。孤舟暂系春江曲，愁看绿波芳草生。
登东山
作者：白圻
朝代：明

为爱东山一登眺，谢公游处事多违。奕棋人去亭空在，洗屐池閒草自辉。明月每依江水落，白云时逐野僧归。风流千古悲陈迹，独倚高楼送夕晖。
登台院和荅彭宪副作
作者：白圻
朝代：明

夕阳高柳石桥斜，春燕衔泥掠远沙。叠嶂笼烟晴亦雨，长江浴日浪生花。百年行役真成梦，满道尪羸重可嗟。溪上人家逢谷雨，又闻租吏索新茶。
白沙驿再次陆宪副韵
作者：白圻
朝代：明

双旌出海东，烟浪有无中。尊酒船头月，诗篇笔底风。溪深通地脉，峰巧夺天工。千里游从久，应知客况同。
茶洋驿次陈希白方伯韵
作者：白圻
朝代：明

南平山月白，仙桂已成丹。云到中秋净，溪当午夜寒。飞飞乌绕树，齿齿石依滩。极目烟波迥，乡关入望难。
赠都督杨希仁赴召
作者：白圻
朝代：明

边星昨夜欃枪伏，边草萋萋自抽绿。大将功成士马閒，天子临轩再推毂。龙盘虎据留都重，阃外元戎维汝用。拥旄仗钺出长安，鹰扬气势烟云动。承平最久誇江东，百年不见狼烟红。公来镇静民物丰，日长豹幄悬雕弓。天颜咫尺降丝纶，海不杨波尘不惊。宣威久赖股肱力，折冲正倚卿威名。杨公才艺何超卓，两岁三迁恩宠渥。石头城外送君行，愁见江天云漠漠。青春祖道槐阴秾，纷纷冠盖生英风。高牙玉节趋王命，方叔召虎今惟公。
送中丞王阳明抚镇江右
作者：白圻
朝代：明

龙江风静潮初落，枫叶芦花秋漠漠。船头击鼓催发船，为君起舞劝君酌。怜君独擅八斗才，夙承家学继抡魁。纳忠一疏昭日月，谪官三载留尘埃。清朝选拔采廷论，碧海神虬岂终困。省寺回翔几十年，超陟内台持帝宪。惭予仰德如斗山，敢云契谊同金兰。二子从君辱陶冶，耳提面命开蒙顽。使旌摇曳西江路，天子恩威两宣布。礼乐三年笔底翻，甲兵数万胸中富。大敷文教畅武功，帝曰汝来匡朕躬。唐虞治道在古学，朝夕岩廊沃圣衷。
送冒有恒守武昌
作者：白圻
朝代：明

除书赫奕出明光，简命星郎牧武昌。北路风烟连宛洛，西郊形胜控雍梁。春波迥见三湘净，甘雨新添六月凉。珠履行台无一事，柳车花鹢问农桑。
送方与济
作者：白圻
朝代：明

使君兄弟独多情，千里相携到石城。不尽连床风雨话，清江一棹又南行。
送汪大尹考绩
作者：白圻
朝代：明

华亭尽道使君贤，尊酒清江送客船。渺渺白波添宿雨，离离碧树带晴烟。上书久拟三千牍，献绩先归尺五天。明到玉京秋未老，绣衣骢马著先鞭。
镇江别家兄
作者：白圻
朝代：明

重向金山续旧游，山形依旧屹中流。鸦群翻树瓮城晚，雁字挂空瓜步秋。此处十年曾话别，明朝两地复生愁。长江万古东流急，归渡何人识岸头。
题陈哲太守万玉图
作者：白圻
朝代：明

元冥一出百卉摧，冻天裂地施寒威。西湖老树含春姿，鲜葩皎月争光辉。清香暗从风外来，怯寒蜂蝶空疑猜。结实垂金饱霖雨，调羹止渴非凡材。孤山仙子诗兴浓，厌看桃李娇春风。冲寒折雪揽芳洁，豪吟意气凌苍空。十载论交良燕喜，此日分襟隔湘水。明岁仍期折一枝，寄与衡阳旧知己。
鸳鸯湖次彭济物宪副
作者：白圻
朝代：明

画船湖上拥旌旄，幽赏凭将永日消。万顷晴烟疑接海，一篙新浪欲平桥。轻风拂旆家家酒，甘雨随车处处苗。迟暮归来过村市，野人争唱太平谣。
黄田驿次陆月湖宪副韵
作者：白圻
朝代：明

騑騑向晓行，迤逦上延平。水浅浮沙白，山高落月明。鸟飞连树影，钟递隔溪声。秋暑消初尽，新凉入幕清。
上方寺次南峰杨子
作者：白悦
朝代：明
体裁：五言律诗

竹壑响寒玉，山亭来好风。小桥横谷口，古塔半云中。落鹜带残照，飞帆挂远空。归舟石湖晚，渔火隔汀红。
北固山晚眺
作者：白悦
朝代：明
体裁：七言律诗

飞舄林端迎虎竹，山钟初报晚停云。霞迎远浦迷帆影，潮落长堤聚浪纹。月出中天双岛见，鸟归何处一江分。凭阑共说南泠守，脉脉今宵更忆君。
惜春次吴侍御亚夫
作者：白悦
朝代：明
体裁：五言绝句

忽讶春光转，春山静独过。鸟声啼不歇，无那落花何。
月夜与宗子登虎邱二首·其一
作者：白悦
朝代：明
体裁：五言律诗

芒鞋乘落照，避俗踏幽蹊。云补青松障，苔分白石梯。庭前孤月出，天外数峰低。归步莲塘径，高枝一鸟栖。
月夜与宗子登虎邱二首·其二
作者：白悦
朝代：明
体裁：五言律诗

登眺发遐想，乾坤一委形。目随飞鸟落，思逐冷泉醒。坐爱山月白，凉生松露零。巾纱高岸处，两壑断云屏。
横塘夜泊
作者：白悦
朝代：明
体裁：五言律诗

山月正江中，飞觥兴转浓。露寒渔浦笛，风静客船钟。曲树青依岸，晴云白护峰。晓来须共尔，徙倚洞天松。
次韵荅皇甫伯仲
作者：白悦
朝代：明
体裁：七言律诗

双凤栖迟并帝京，宫梧翻盖午阴倾。采蘋秋浦鸿初远，伐木青山鸟自鸣。明月溪楼谁共倚，暮云江阁不胜情。青霄欲问衡门乐，钓槛时看杜若生。
武夷山九曲擢歌·其一
作者：白悦
朝代：明
体裁：乐府曲辞

风尘飞舄探山灵，春水浮槎晓气清。游息浑忘归路迥，中天明月照溪声。
武夷山九曲擢歌·其二
作者：白悦
朝代：明
体裁：乐府曲辞

仄磴氤氲覆石岩，松篁林接影毵毵。仙家白昼无啼鸟，满树桃花映碧潭。
潞河
作者：白悦
朝代：明
体裁：七言绝句

高秋鸿雁向南征，江上那堪忽数声。弟妹遥怜共相忆，坐看凉月下孤城。
秦省诸君招饮爱山园亭
作者：白悦
朝代：明
体裁：古风

幽林辟瑶圃，飞阁临华池。高贤敞燕会，慰我远游思。情酣众音翕，日永杯行迟。鲜飙空中来，坐令炎雾披。绿竹荫雕榱，杂树缘芳畦。夕照灿云峰，澄波漾涟漪。渊鱼伏蒲藻，鸣鸟迁棹枝。欢乐良不极，惜兹光景驰。慷慨君子心，明明孚令仪。散聚靡有常，邂逅天之涯。眷言崇懿德，式彼周行诗。
芳茂山亭次邵符台
作者：白悦
朝代：明
体裁：七言律诗

万里罡风拂地寒，低回松壑翠交盘。龙腾渊井还祠庙，人在高台独倚阑。石榻寂寥云梦冷，天花零落梵钟残。海东直见扶桑景，望里横烟带玉峦。
赠九峰邹山人用同年沈子少泉韵
作者：白悦
朝代：明
体裁：古风

慧麓飞花绕松阁，对君曾挹清泉酌。江湖梗泛渺燕吴，十载相逢忽京郭。空囊萧索一钱无，卿相珠玑烂盈橐。高怀啸咏激清商，夜月松云唳孤鹤。我昔乘龙及尔门，人琴寂寞悲今昨。祖别同酣潞水筵，春畦待我看栽药。
送杨侍御
作者：白悦
朝代：明
体裁：五言律诗

树色障江城，青骢逐晚行。鸿飞破云影，木落乱秋声。万里河梁别，三年白下盟。夕阳人渐远，兰袂若为情。
题太和山
作者：白悦
朝代：明
体裁：七言排律

秦关初转汉江东，荐藻灵岩问楚风。蜿蜒玉梯跻上界，嵯峨金阙列遥空。重林蔽壑深藏豹，峻岭干云半落鸿。西掖华嵩迟远照，南襟巴陇伏长虹。琼芝入夜星辰灿，贝树含春岁序同。香拂彩霞龙女度，旗翻赤电鬼神通。冈峦交秘乾坤秀，鼎灶常烹日月红。定有天仙留逸驾，欲辞尘鞅入元宫。飞腾历览万山小，盘礡今看此地雄。
山花子
作者：白旃香
朝代：明

桁垂杨拂画桡，碧桃花处泛轻舠。六曲纹窗春水碧，赤阑桥。绿酒红灯风细细，碧天明月夜迢迢。何事春来频载酒，听吹箫。
峡山寺
作者：白璿
朝代：明

山郭推篷见，钟声出峡闻。岩扉晴拂雨，洞口晚留云。谷响传樵语，江空饮鹿群。归来看屐齿，犹带落花薰。
张文献公祠
作者：白纯素
朝代：明

丞相祠堂何处寻，龟峰石畔草如茵。松阴故址风霜古，苔锁残碑岁月深。万古铁胎遗素像，千秋金鉴写丹心。登临眺望追怀处，风度依然照古今。
挽邓忠毅公
作者：白纯素
朝代：明

光禄来知永丰日，誓平贼垒救生灵。关弓马上眦全裂，遗剑床头血尚腥。死处英灵为厉鬼，平昔肝胆照雷霆。蜀中故有三贤庙，张邓如今却并称。
八月廿三日夏店驿遇国公入奏得云字
作者：白范
朝代：明

玉塞函封上紫宸，清秋使节净埃氛。寸心已近长安日，万骑犹屯朔漠云。丹陛敷陈天语问，青蒲奏对史臣闻。老夫白首辕门下，惟待将军蚤策勋。
公乐驿有怀出关二公子
作者：白范
朝代：明
体裁：五言律诗

武英同受诏，万里去从戎。自笑蝇随骥，番成燕避鸿。心飞滦水北，魂黯蓟门东。回首崆峒树，依依夕照红。
蓟州
作者：白范
朝代：明

西来山尽处，始见蓟州城。地拱三门峻，天回一面平。人烟多戍卒，市语杂番声。回首松亭道，秋风几日程。
乐石鸣韶
作者：白莹
朝代：明
体裁：七言律诗

赫赫虞皇绍治平，翠华曾向此南行。风微林谷和丝竹，日暖温泉漱锦筝。三月味忘韶乐美，九成音协凤凰鸣。昌山今幸留遗迹，愿奏钧天入大廷。
凤嶂旸晖
作者：白莹
朝代：明
体裁：七言律诗

青山昔日凤凰鸣，从此高冈肇异名。日色曈昽天色晓，霞光灿烂曙光晴。九苞叶律随羲驭，五彩呈祥入舜城。自有才人班瑞曲，不劳秦女巧吹笙。
清歌堪善乐石鸣韶
作者：白莹
朝代：明
体裁：古风

香霭崆峒紫气迎，铿锵雅乐叶歌赓。何来洞石千层秀，特奏钧天第一声。涧水自谐箫管韵，高冈时有凤凰鸣。
邓忠襄祠
作者：白莹
朝代：明
体裁：七言律诗

卓荦才猷际盛唐，位同尚父任鹰扬。平分二水迁韶郡，坚守孤城保乐昌。绣拥麒麟神像肃，气冲牛斗战云长。千年庙食蘋江上，荔子香中几夕阳。
青云天梯
作者：白莹
朝代：明
体裁：七言律诗

高似终南一柱雄，氤氲苍狗锁芙蓉。盖阴椠日淩清汉，阵影无心出远峰。化作楼台曾翼凤，变为霖雨又从龙。更怜竹院频来往，薄暮钟声隔几重。
宿崆峒
作者：白鉴
朝代：明
体裁：七言律诗

年年登眺慕崆峒，偶尔同游到上峰。一穴深开元鹤洞，五台高建梵王宫。山雄虎踞周围立，路险羊肠缭绕通。问道有人无处觅，聊存栋宇寄行踪。
春日随巡方使登龙门山
作者：白鲲
朝代：明
体裁：五言律诗

坤轴开长峡，洪涛出断山。平成天地老，形胜古今攀。庙貌苍崖里，楼台碧汉间。我来申盥献，登眺一开颜。
七星桧三株犹存
作者：皇甫冲
朝代：明
体裁：古风

停舟系石岸，蹑屩遵瑶坛。梁宫暮雨湿，萧桧阴风寒。揽衣就拂拭，诡怪极伟观。形分巨灵擘，影屈螭虬蟠。上浥烟云色，下蚀苔藓斑。何须属霄汉？偃蹇当层轩。代禅若反手，日月如飞翰。载记岂所睹，图绘良工难。生者宛神理，摧者非灵殚。缅念封殖人，千载增长欢！
上巳观田桥祓禊望所期客
作者：皇甫冲
朝代：明
体裁：古风

青山结层岚，新流漾周泽。阳景属良辰，游人满晴陌。联翩塘上行，去来江边客。拾翠行且留，撷芳散还集。临赏迟所思，摇摇冀来觌。梦寐时见之，寤言忽复隔。昔人三秋怀，宵旦今屡易。为问修禊人，忧心何能祓。
下邳
作者：皇甫冲
朝代：明
体裁：古风

天旷川途遥，长杨绕墟陌。归舠若飞蓬，飘飘挂轻席。圯水东流长，邳山暮云白。为儒四十年，裒然一缝掖。投笔缅幕中，为问山中客。偿有堕履人，先鸡待黄石。
于岩石上眺东西两湖
作者：皇甫冲
朝代：明

旭践山中蹊，午憩岩上石。云移石欲堕，雨霁蹊犹湿。倚策眺两湖，波光焕相袭。东若既纡青，西蘅亦凝碧。芙蓉落双镜，天影浮重璧。不睹水分流，但觉洲如织。樯乌有离声，矶鸥无并翼。会兹物化情，感彼高深迹。从适得所遣，何为苦拘迫。
从田桥石径赴拂水
作者：皇甫冲
朝代：明

江光开初霁，山云未全敛。轻烟尚栖花，积雨犹在藓。携屐遵回麓，援萝上修岘。环林何透迤，磴道几回转。游心自忘罢，策足乃知蹇。含章乐丘园，耽隐易台铉。顿使昔念舒，乃得今抱展。将寻出世人，一往不复返。
和子约弟帝京上元
作者：皇甫冲
朝代：明
体裁：七言律诗

走马来逢帝里春，上元今夜物华新。万家烟火明侵月，夹道香车暗起尘。秾李歌中喧笑语，《箫韶》声里艳阳人。更看天际神光起，道是西宫祀玉真。
昭明读书台
作者：皇甫冲
朝代：明

晴晖抱芳意，丛桂结遐忱。风光散繁蕙，云色留松阴。玩景陟书台，台石蘼芜侵。梁王悦坟典，兼之山水音。探奥坐萝石，咀藻登山岑。选学出名贤，炳焕为儒林。用物岂不弘，精爽亮难沈。恍惚烟云间，魂魄时自临。怀人允在昔，睹迹乃以今。愿修涧沚毛，一罄平生心。
杨柳词
作者：皇甫冲
朝代：明

上林新柳弄新晖，柳上春来春又归。江南此日絮应尽，北地今来花未飞。一自离家五经月，梦里垂杨别时折。春归不逐梁间燕，春去其如花上渼。人道京华别样春，我独逢春愁杀人。阳和偏到宇文树，风力长吹庾亮尘。尘飞莽莽蔽白日，禁柳宫花自颜色。何事当年抚树人，今日还来泪沾臆。臆泪沾衣不得干，人生何似客中难。年华易逐东流去，白发羞将镜里看。眼看白发何能改，故园杨柳应犹在。婀娜长条拂地垂，莫使春光不相待。
渡淮
作者：皇甫冲
朝代：明
体裁：七言律诗

去国逢春春复过，归舟四月渡淮河。岸当齧处沙成涨，水到回流漩作涡。直北烟尘看远在，向南风气觉喧多。八公业桂今何似，欲就山中结薜萝。
燕歌行
作者：皇甫冲
朝代：明

秦军未解邯郸围，燕丹新自秦城归。仰天叩心发长叹，燕山六月寒霜飞。质子当年苦拘迫，马为生角乌头白。归来倾国思报仇，不知谁是桥边客。忽闻燕市多侠徒，时相哭泣时欢呼。百金求得赵七首，千里献将燕地图。慷慨于期头在箧，落日征车犹未发。声断谁知筑里心，歌残试看冠中发。荆卿一去不复还，至今易水流潺潺。黄沙迢迢照孤月，祇今行者凋心颜。
筑垣行
作者：皇甫冲
朝代：明
体裁：古风

朝闻筑外垣，畿甸纷纵横。五城发闾庶，九营纠践更。司徒庀糇粮，司马量期程。司空度基址，板筑戒时兴。缭绕百馀里，周币遮宸京。妇女喜往馌，童稚欢呼行。予前相劳苦，岂不爱此役。天子守四夷，何须问疆埸。有臣居北门，可以谢四域。蒙恬筑长城，犹谓秦无策。时诎乃举赢，徒为智者惜！父老来告予，公但见其迹。请言前年秋，胡马入塞来。兵环顺义城，马饮三河湄。关山岂不隘？如涉无人墟。壮士岂不猛？无敢当其威。六道召义勇，九门宿王师。胡虏书杀人，夜火焫民居。火焰烧天云，白骨盈沟渠。丑妇割乳饮，美者为月支。橐驼满千万，寸钱贵金珠。六镇坐观变，谁来卫王畿？选将尽纨裤，点兵非铁衣。边悬本兵首，市暴中丞尸。元戎闭营卧，曾无一矢遗。或言召之来，声势相互持。虏去窃自慰，吾师杀其躯。取首作俘馘，□□奏彤墀。王民百万户，乃不知蓬藜。思之骨犹寒，安知劳与罢？吾将从王中，请子且勿嗤。回首谓其徒，胡虏已刷马。筑垣戒时成，朝夕慎勿惰。不记奔逃时，吾侪苦颠播。若子槊上盘，若妻马前裸。有弟生不归，有亲死弃野。东家欢夫鳏，西室哭妇寡。争门后者死，逾河疾者堕。举畚坚下基，为堞高著垛。一朝坏斯垣，谁来顾尔我？垣成咏惟宁，庶免兵灾祸。胡去开门行，胡来闭门坐。臣尹但画诺，将军幸安妥。且侍太乙祠，无问三边火。
维摩寺雨坐
作者：皇甫冲
朝代：明

回岭无仄径，陟冈有夷壤。展睐入空濛，游心益昭朗。长风吹轻衣，飘摇翠微上。古寺迷夕烟，明灯澹绡幌。冥雨从东来，惊雷自西往。林峦忽不见，但闻山涧响。景寂非避喧，心莹乃成赏。为礼沉疴踪，因之知幻象。
袁抑之黄门防秋师还
作者：皇甫冲
朝代：明

秋风瑟瑟吹旌竿，廷臣护军西出关。满饮卮酒谢知己，擒戎只在笑谈间。忆昔胡马辽阳入，长屯短戍无完壁。烽火夜照蓬莱宫，黎民半死长安陌。天子履及寝门前，军无见伍张空弮。本兵已受属镂死，元戎尚拥娇娥眠。一朝戎酋念巢穴，引马西归卷吹叶。但道姚种非将才，那知马植为胡谍。权豪自古难为终，倏忽有诏收奸雄。天子神明万里外，何况区区掌握中。妖氛已静狼烟绝，边戍防秋犹未辍。阃外谁专司马谋，军中须仗辛毗节。君骑紫马朔方城，挫金伐鼓虏魂惊。将军勒兵视马首，左顾右盼英风生。羯胡战败无归路，下马濡毫作飞布。由来神武不劳师，杕杜承恩岁云暮。君归解剑服锦衣，手持封事叩彤墀。上功幕府不相借，戆直惟有君王知。读君封事目若琰，中行闻之舌应卷。男儿意气在封侯，投笔却惭班定远。吾才不是洛阳生，况乃白发垂星星。禁中颇牧有公等，何须重问《灭胡经》。
西苑即事
作者：皇甫冲
朝代：明
体裁：七言律诗

晓日曈昽照禦堤，君王身在大庖西。云边钟磬和仙乐，日下旗幢杂采霓。侍从诏看玄鹤舞，中官敕赐紫骝嘶。长生殿上长明火，不数秦王祀实鸡。
见新草
作者：皇甫冲
朝代：明

北地无暄候，不知冬与春。朝来原上草，忽见一丛新。能乱行边思，浑迷望里神。天涯三月暮，犹作未归人。
过济宁怀周白川尚书
作者：皇甫冲
朝代：明
体裁：七言律诗

忽忆尚书思惘然，归舟还过济阳川。棠阴寂寞犹今日，杨柳依稀似往年。江上自吹怀旧笛，道傍谁问孝廉船。清尊独对南城月，惟见归鸦噪晚烟。
送刘朝甫还吴
作者：皇甫冲
朝代：明
体裁：七言律诗

同游心事已成非，忍向都亭复送归。二月浑河冰尚合，三春禁柳色犹微。旧来道路愁能记，此去音书忆到稀。极目轻舟云水上，别君那得不沾衣。
闰三月十日将别王甥与之痛饮醉后作将进酒
作者：皇甫冲
朝代：明

将进酒，解双璧，敝裘羸马长安陌。长安瓮头香可怜，一饮须当尽一石。手引六博狂叫呼，当盘一掷得五白。千古兴亡亦尔尔，眼前得丧何曾惜。市上高阳吾不识，且听胡歌弹虎拍。载进酒，君莫辞，人生失意亦有时。韩生不死淮阴市，寄食漂母身无资。归来报恩召中尉，昔日王孙今是谁？狂风卷地吹飞尘，昏霾四塞白日沉。锦屏绣帐谁家子，罗珍列玉宵盍簪。皓齿呈歌细腰舞，樽前一笑轻千金。灯残襦履纷交错，折缨引袂招琴心。惟愿泰山长不倾，岂知莠草生阶阴。拂衣把酒对明月，莫令衰鬓烦忧侵。君不见阿房巍巍五千尺，黄金为涂玉为墄。徐市东游竟不归，海上空传巨人迹。汉武效之筑建章，文成五利争辉赫。人生得受君王知，纵死犹胜守蓬筚。又不见卫青元是侯家奴，会逢发卒征单于。破虏擒王拜大将，旧日侯家今有无？白首一经守文墨，笑杀申穆空为儒。遂使班超奋投笔，恐负人生七尺躯。迩来投笔何所从，不如黄白能为功。排金入紫若有神，驰卿走相如发蒙。马迁四顾下蚕室，崔烈一日居三公。出门但见可怜子，斜封墨敕夸豪雄。笑谓吾徒不解事，赤手干谒谁与通。忍诟无言归饮酒，哺糟啜醨复何咎。莫泣卞和玙，莫问扬雄瓿。毕生浮瓮中，刘伶祝妇口。将从阮籍乞步兵，又似陶潜寻五柳。吁嗟此辈安在哉，明日解酲须五斗。
闰三月十日将别王甥与之痛饮醉后作将进酒
作者：皇甫冲
朝代：明
体裁：古风

将进酒，解双璧，敝裘羸马长安陌。长安瓮头香可怜，一饮须当尽一石。手引六博狂叫呼，当盘一掷得五白。千古兴亡亦尔尔，眼前得丧何曾惜。市上高阳吾不识，且听胡歌弹虎拍。载进酒，君莫辞，人生失意亦有时。韩生不死淮阴市，寄食漂母身无资。归来报恩召中尉，昔日王孙今是谁？狂风卷地吹飞尘，昏霾四塞白日沉。锦屏绣帐谁家子，罗珍列玉宵盍簪。皓齿呈歌细腰舞，樽前一笑轻千金。灯残襦履纷交错，折缨引袂招琴心。惟愿泰山长不倾，岂知莠草生阶阴。拂衣把酒对明月，莫令衰鬓烦忧侵。君不见阿房巍巍五千尺，黄金为涂玉为墄。徐市东游竟不归，海上空传巨人迹。汉武效之筑建章，文成五利争辉赫。人生得受君王知，纵死犹胜守蓬荜。又不见卫青元是侯家奴，会逢发卒征单于。破虏擒王拜大将，旧日侯家今有无？白首一经守文墨，笑杀申穆空为儒。遂使班超奋投笔，恐负人生七尺躯。迩来投笔何所从，不如黄白能为功。排金入紫若有神，驰卿走相如发蒙。马迁四顾下蚕室，崔烈一日居三公。出门但见可怜子，斜封墨敕夸豪雄。笑谓吾徒不解事，赤手干谒谁与通。忍诟无言归饮酒，哺糟啜醨复何咎。莫泣卞和玙，莫问扬雄瓿。毕生浮瓮中，刘伶祝妇口。将从阮籍乞步兵，又似陶潜寻五柳。吁嗟此辈安在哉，明日解酲须五斗。
顺义战
作者：皇甫冲
朝代：明
体裁：古风

邻有顺义人，告我庚戌事。八月月生魄，道传俺达至。明闻古北屯，暮见辽阳骑。李生正下帷，旧激报守吏。守吏不敢言，双目但直视。驰马归赴敌，城门忽已闭。登城望家室，膏血乃涂地。里闬尽焚烧，妻子身首异。李生按剑怒，此裂声色厉。讵惜中山羹，甘心河东弃。惜哉无一兵，不能为之计。乃有陈使君，挺身独不避。下令开四门，变张插两帜。左书报仇文，右写动王字。当门据胡床，潜军弛衔辔。李生与之俱，不觉增勇气。胡虏来战窥，一矢两酋殪。胡惊齰齿奔，仓皇解围去。城邑不破残，凡以二子庇。功高主不知，事往名亦坠。李广岂数奇，耿恭终弃置。斯理自古然，况乃居今世！请君勿复言，此事犹为细。
承柘湖内翰见招获闻声妓之美醉后漫占三绝句
作者：皇甫子循
朝代：明

房中乐自旧京传，促柱轻调慢拂弦。曲罢周郎那得顾，但闻清响落灯前。红妆唤出夜留欢，翠袖因沾细雨寒。为谢乔家无恶客，不妨歌舞借人看。二月莺花乐事新，更怜罗绮坐生春。当杯入手休辞饮，祇恐夫君怒美人。
承柘湖内翰见招获闻声妓之美醉后漫占三绝句·其一
作者：皇甫子循
朝代：明

房中乐自旧京传，促柱轻调慢拂弦。曲罢周郎那得顾，但闻清响落灯前。
承柘湖内翰见招获闻声妓之美醉后漫占三绝句·其三
作者：皇甫子循
朝代：明

二月莺花乐事新，更怜罗绮坐生春。当杯入手休辞饮，祇恐夫君怒美人。
承柘湖内翰见招获闻声妓之美醉后漫占三绝句·其二
作者：皇甫子循
朝代：明

红妆唤出夜留欢，翠袖因沾细雨寒。为谢乔家无恶客，不妨歌舞借人看。
一村叟
作者：皇甫汸
朝代：明
体裁：七言律诗

傍村新卜小斋成，坐对门前春水生。雨过西山多爽气，日长高树有啼莺。香醪随意遗邻舍，车马无喧远市城。何事明时有好隐，古来丘壑本同情。
丁巳上元后二日吴纯叔见访留宴剧欢赋将进酒属余占和聊以嗣响
作者：皇甫汸
朝代：明
体裁：古风

皇帝垂衣越三纪，璇衡回春履端始。羽檄初停瀚海东，旄头乍落吴宫里。三五才过明月期，灯悬九华光陆离。延陵季子玉堂彦，高乘驷马黄金羁。罗雀来寻玄晏宅，卜昼苦短继之夕。赵琴且莫弹，秦缶亦暂息。听尔持觞歌进酒，主人起前为客寿。忆昔召对天人书，同时谒帝承明庐。弱冠自矜齐贾谊，挥毫众拟似相如。眼中卿相可立取，海内贤豪无足数。岂知世事有波澜，白首空嗟行路难。襆被东归偃荒径，仰天西笑当长安。君不见兰膏易销圆景缺，春光几何芳草歇。会须快意恣游盘，宁复低眉受羁绁。闭关颂酒托沉冥，经月虽酣胜却醒。封侯未就填幽户，辟谷谁能谢汉庭。
丁酉夏值邵伯河决舟几冲溺适涂郡侯治水堤上爰藉神威遂获利涉因赋短律用代晤言涂盖侍御左迁今官也
作者：皇甫汸
朝代：明
体裁：五言律诗

挂帆怜水使，飞盖阻阳侯。玉祀堪沈马，金堤岂辨牛。伏灵徵上善，习险渡中流。自惭非谢傅，安能不解愁。
七夕二首·其一
作者：皇甫汸
朝代：明
体裁：七言绝句

画郎面面图金粟，化塔层层现玉毫。舍利窗中看宿劫，栴檀林外听江涛。
七夕二首·其二
作者：皇甫汸
朝代：明
体裁：七言绝句

鹊桥宛映金河上，鹫岭遥连银汉回。从思妙谛多惭拙，为问天孙乞巧来。
七夕叹
作者：皇甫汸
朝代：明
体裁：古风

朱明早谢清商变，衡纪年华递如箭。新月初悬天上钩，寒涛欲涌江间练。玉井轻销桐叶声，金塘细委莲花片。呜呜不断绿阴蝉，去去谁留紫泥燕。沙塞音书催捣衣，綵楼风物羞穿线。镜中潘鬓飞素丝，箧内班肠裂纨扇。抚幕空房妾更悲，驱鞍远道君应恋。试看星牛夜度缘，可怪人情重相见。
七夕饮张子言偶偕田希古
作者：皇甫汸
朝代：明
体裁：七言律诗

山馆凄清城日阑，花开荏苒引杯盘。俄传令节惊秋候，漫喜新逢得地官。乌鹊故飞霄汉迥，星辰不动露华寒。七襄仅有桥边度，一笑应知人世难。
七日恒山道中
作者：皇甫汸
朝代：明
体裁：五言律诗

天上仍今夕，人间奈别何。晚云迷晋赵，秋水涨滹沱。旧事流光转，劳生岐路多。星辰看不没，耿耿向银河。
七月六日张幼于馆燕别将赴豫章
作者：皇甫汸
朝代：明
体裁：五言律诗

祖席叨君燕，萧斋与客过。旱云凉思少，江月旅情多。著作惭金马，迟回恋薜萝。欲知临别恨，来日视星河。
七月六日访蔡比部作
作者：皇甫汸
朝代：明

中郎身寄白云司，户近青山秋早知。树下闻琴蝉噪后，花间倒屣客来时。迢迢榆汉双星待，冉冉萝阴满径垂。行乐渐宜清夜永，从君秉烛向南皮。
七月十五日颂盂兰佛会
作者：皇甫汸
朝代：明
体裁：五言律诗

萧晨凌上界，孟月会中元。绮供千花缀，芳筵百果繁。流悲咽笙磬，伫想现灯幡。解脱徵冥理，俱来听法言。
万宪使招游龙华寺寺临交水而万江州人也
作者：皇甫汸
朝代：明
体裁：五言律诗

城阴寻古寺，日午报钟声。豸服防僧避，龙华护法明。雪残双树冷，溪抱二流清。为问庐山客，何如入社情。
万象山崇福寺
作者：皇甫汸
朝代：明
体裁：五言律诗

莲城最高处，兰若此中开。水见东溪去，僧闻西域来。啼乌喧梵座，花雨净经台。观万俱空境，何须得象回。